
PRAE  F  A  T  I  0. 


Cursu  academico  fure  peracto ,  etiam  mild ,  gradum  doctoralem 
petere  quum  vellem ,  dissertatio  erat  conscribenda ,  de  cujus  ar¬ 
gumento  cete?'lsque ,  quae  huc  pertinent ,  et  praemonenda  essent 
in  introductione  dixi.  Ast  vero ,  quum  grave  ac  dulce  simul 
restaret  officium ,  sinceri  pectoris  grates  agere  dilectissimis  prae¬ 
ceptoribus  ,  quorum  egregia  institutione  mihi  in  hac  Academia 
frui  licuit 5  nonnulla  praefanda  duxi ,  ut  palam  ostenderem  ,  quot 
quantaque  illis  praeceptoribus  debeam  beneficia.  Multos  habui 
praeceptores ,  inter  quos  etiam  numerandi  sunt  venerabiles  illi  se¬ 
nes  ,  qui ,  eheu  jam  ad  beatorum  sedem  sunt  evecti :  Clarissimi 
N.  c.  de  fremery,  et  J.  r.  L.  scHRoDER,  quorum  hic  mihi 
dux  fuit  in  ardua  matheseos  via  et  animum  juvenilem  egregiis 
doctrinae  moralis  et  philosophiae  praeceptis  imbuit ;  ille  elementa 
me  docuit  Chemiae ,  eximiae  illius  scientiae ,  quae  elementa  adi¬ 
tum  mihi  aperuerunt  ad  egregias  de  illa  disciplina  lectiones ,  quae 
a  Clar.  g.  j.  mulder  defuncti  successore  celeberrimo ,  tam  lu¬ 
culenter  et  ingeniose  traduntur .  TJtinam  utrique  gratum  prae¬ 
stare  possem  animum ,  quorum  dulcem  memoriam  nullus  delebit  dies. 

Clar.  A.  c.  G.  SUEUMAN  praematura  morte ,  eheu !  jam  pa- 

r entibus ,  Academiae ,  patriae ,  scient  iisque  erat  ereptus ,  antequam 
in  studiorum  cursu ,  adeo  provectus  eram ,  ut  egregiis  ejus  lectio¬ 
nibus  frui  mihi  liceret . 

Vestrorum  Viri  Clarissimi ,  c.  a.  beiigsma  et  tii.  g.  van 
litu  de  jeude  institutiones  in  principia  botanices  et  zoblogiae , 
semper  grato  animo  recordabor. 

Neque  tu  mihi  omittendus  es,  Clar.  iiaiiting ,  cujus  egre¬ 
giae  ac  jucundae  institutioni ,  me  haud  parum  debere  hic  palam 
lubentissime  profiteor.  Praeterea  in  elaboranda  hac  dissertatione, 
tanta  benevolentia  mihi  adfuisti ,  et  multa  specimina  microsco- 
pica  a  te  confecta ,  tantam  lucem  attulerunt  quaestionibus  diffici¬ 
lioribus,  ut  haec  omnia  testimonia  tuae  amicitiae  et  humanitatis 
numquam  non  grato  animo  recordaturus  sim. 

Ante  omnes  vero ,  vos  compellandi  estis ,  Viri  Clarissimi , 
qui  in  Vacuitate  Medica  mihi  duces  ac  fautores  fuistis,  et  magna 
Immanitate  ac  benevolentia  ,  me  semper  accumulastis ;  inter  quos 
ad  te  primum  me  converto  Clar.  suehman.  Vgregia  tua  in¬ 
stitutione  de  Vathologia'  et  Chirurgia  frui  mihi  contigit ,  et  quum 
aegra  valetudo  Clar.  loncq,  impediret ,  quominus  lectionibus  suis 
praeesset ,  tu  non  recusasti ,  ad  aegrotantium  lectulos ,  hujus  locum 
supplere ,  quamvis  multa  alia  quotidie  tibi  agenda  restarent . 

Accipias  Vir  Clar.  pro  omnibus ,  quae  Tibi  debeo  sinceri  pec¬ 
toris  grates.  Tibi  persuadeas  velim,  dulce  mihi  semper  fore 
'negotium  haec  omnia  recordari. 

Quid  Tibi  dicam,  Vir  Clar.  loncq,  si  mecum  reputo ,  quanta 
Tibi  debeo ,  non  tantum  optimis  tuis  de  Materia  Medica ,  The¬ 
rapia  Generali ,  Therapia  et  Nosologia  Speciali ,  lectionibus  nec 
non  scholis  Clinicis  ,  sed  quum  insuper  tua  familiaritate  uti  milii 
licuit.  Grata  mihi  semper  erit  horum  omnium  memoria ,  et  oc¬ 
casionem,  si  in  posterum  quaedam  detur,  nonnulla  saltem  renume¬ 
randi  lubenter  arripiam. 

IIoc  unum  te  rogo ,  ut  eodem ,  quo  me  prosecutus  es ,  semper 
me  prosequaris  amore. 

Quae  mihi  est  Anatomiae ,  Physiologiae  et  Anatomiae  Pathologicae 
scientia  ,  Tibi  debeo  Clar.  sciiroeder  van  der  kolk  ,  Promotor 
Aestumatissime ;  egregiae  tuae  et  jucundae  institutionis  nunquam 
obliviscar.  Milii  vero  in  memoria  revocanti ,  quid  mecum  fecisti , 
'quum  versarer  in  conscribenda  dissertatione ,  verba  fere  desunt , 
quibus  pectoris  grati  sensus  exprimerem.  Ne  spernas  quaeso  gra¬ 
tias  ex  imo  pectore  tibi  oblatas. 

Etiam  tuis  lectionibus  tum  theoreticis ,  tum  pracUcis,  de  arte 
obstetricia  et  Chirurgia ,  adesse  mihi  contigit ,  Vir  Clar.  j.  a.  mulder 
et  insuper  familiaritatem  tuam  mihi  benevole  obtulisti. 

Et  Tibi  pro  hisce  omnibus  gratias  quam  maximas  ago  et  hcibeo 
sinceras. 

Restat  mihi  sanctum  officium  erga  dilectissimos  in  Eacultate 
Matheseos  et  Philosophiae  Naturalis  Praeceptores. 

Clar.  yan  rees  me  imbuit  praeclaris  iis  studiis  Physicis ,  quae 
tum  animum  extollunt  ad  Naturae  Gubernatorem ,  tum  mentem  ex¬ 
colunt  ,  ingeniumque  acuunt.  Magnae  tuae  erga  me  benevolentiae , 
Vir  Clarissime ,  semper  meminero ,  et  tuam  magnam  humanitatem 
colere  nunquam  desinam.  Spero  fore ,  ut  in  posterum  eadem  me 
prosequaris  amicitia ,  quam  huc  usque  mihi  obtulisti.  Quid  autem 
tibi  dicam  Vir  Clar.  G.  j.  mulder,  quem  jure  merito ,  omnes ,  qui 
scientias  amant  et  veritatem  aestimant ,  oh  'magnam  doctrinae  co¬ 
piam  venerantur.  Tu  me  tironem ,  a  primo  inde ,  quo  huc  venisti 
die ,  amicum  recepisti;  optimis  tuis  consiliis  uti  semper  mihi  licuit ; 
studiorum  'meorum  ducem  esse  non  recusasti ,  familiaritatem  tuam 
benevole  mihi  obtulisti;  ut  uno  verbo  dicam ,  patris  instar  cum 
filio ,  sic  tu  mecum  versatus  es.  Tot  tantaque  tibi  debeo ,  ut  verba 
mihi  deessent ,  si  vellem  omnia  singulatim  enumerare,  accipias  igi¬ 
tur  grati  animi  sensum ,  tibique  persuasum  habeas ,  me  numqnam 

omnium  horum  fore  obliturum.  Ut  pergas ,  Vir  Clar.  me  tuis 
consiliis  et  amore  prosequi ,  unum  est,  quod  maxime  in  votis 
habeo. 

Vobis  etiam.  Viri  doctissimi,  bueb  et  buys  ballot ,  Aca¬ 
demiae  lectores ,  pro  magna  erga  me  benevolentia ,  nec  non  pro 
egregia  et  jueunda  institutione  summas  ago  gratias,  semperque 
habebo. 

Vos  omnes  in  Academiae ,  Patriae ,  Scientiarumque  salutem  diu 
incolumes  servet  D.  0.  M.  supplex  precor. 

Vos  tandem  compello ,  commilitones  amicissimi ,  quibuscum  in 
hae  alma  Musarum  sede,  vel  studiorum  vel  amicitiae  vinculo  con¬ 
junctus  fui.  Vos  imprimis,  qui  mecum  in  sodalitio  cui  symbolum: 

Felix  qui  potuit  rerum  cognoscere  causas ,  vel  in  collegio ,  cui 
titulus :  Senatus  Veteranorum ,  brevius  aut  longius  versati  estis. 

Quo  umquam  me  fata  ducant ,  aut  quae  tandem  per  reliquum 
vitae  spatium  sit  sors  mea,  semper  gratum  mihi  erit  horas  illas 
vespertinas  recordari ,  quibus  utile  dulci  miscuimus.  —  Valeatis 
amici !  Vivite  felices ,  meique  memores. 


INTRODUCTIO. 


Omnes  omnino  disciplinae  nostris  diebus  florent  vi- 
gentque.  Non  difficile  esset,  lioc  plurimis  exemplis 
ostendere,  quum  autem,  si  varios  omnium  progressus 
vellemus  perspicere ,  nimis  longa  foret  haec  introductio; 
verbo  tantum  de  progressibus  Physiologiae  et  Anato- 
miae  Microscopicae ,  quaedam  afferemus. 

Praeclara  illa  scientia,  quae  Physiologia  dicitur,  le¬ 
ges  investigare  studet,  circa  quas,  corpora,  organisatione 
praedita,  vivunt  existuntque;  difficillimum  esse  illud 
propositum  nemo  negabit,  et  pluribus  scientiis  acces- 
soribus  indiget  Physiologia,  ut  rite  pensum  illud  per¬ 
ficere  posset.  Ad  illas  scientias  non  tantum  Chemia , 
Physica  et  plures  ejusmodi  pertinent,  sed  inprimis 
structura  diversorum  organorum,  quibus  corpora  con¬ 
stituuntur,  indaganda  est;  hoc  nostris  temporibus, 
quia  microscopia  singulari  subtilitate  et  acie  compo¬ 
nuntur,  multo  facilius  efficitur,  quam  ante  aliquot 
saecula,  et  quamvis  iis,  quae  a  Leeuwenhoekio  et 
Malpighio,  aliisque  indagata  sunt,  etiamnunc  merita 
sua  tribuenda  sunt,  tamen  negandum  non  est  hisce 
inprimis  diebus,  plurium  organorum  veram  constitu¬ 
tionem  demum  esse  cognitam.  Inter  illa  organa,  quo¬ 
rum  structura  subtilior  adhuc  dubia  est,  etiam  pul- 

mones  recenseri  merentur.  Optime  notum  est  varias 
sententias  cie  horum  structura  esse  allatas,  non  tantum 
ab  antiquioribus,  sed  fere  magis  a  recentioribus,  ita  * 
ut  alii  haec ,  alii  illa  protulerint.  Quum  in  eo  essem , 
ut  mihi  dissertationis  argumentum  eligendum  esset , 
Clar.  Schroeder  van  der  Kolk  Promotor  Aestu- 
matissimus,  varia  mihi  argumenta  proposuit,  ex  quibus 
elegi  illud,  de  Structura  Pulmonum .  Si  quis  autem 
putet,  tantam  mihi  esse  arrogantiam,  ut  crederem  meis 
experimentis ,  quaestionem  propositam  plane  absolvi , 
is  sciat ,  quod  si  aliquid  novi  in  dissertatione  invenia¬ 
tur,  hoc  non  a  me,  sed  a  Vir  Clar.  esse  repetendum. 
Quod  ad  methodum  tractandi  attinet,  priore  parte 
conatus  sum  proponere ,  quae  de  argumento  a  pluri¬ 
bus  ,  posterioris  temporis  scriptoribus ,  sunt  scripta ; 
ubi  tamen  fere  semper  auctorum  vernaculum  sermo¬ 
nem  servavi,  ne  critici  partes  suscepisse  viderer. 

In  posteriore  parte  quaedam  experimenta  proposui 
optimorum  microscopiorum  ope  instituta,  de  quibus 
plura  suo  loco  dicta  sunt. 

Quum  ipse  artis  delineandi  peritus  non  sim ,  mag¬ 
num  documentum  benevolentiae,  mihi  dederunt  Viri 
Clarissimi  Schroeder  van  der  Kolk  et  Harting, 
qui  magno  studio  et  eximia  arte ,  tabulas  huic  disser¬ 
tationi  additas,  ipsi  delineaverunt.  Pro  singulari  hac 
benevolentia,  hic  palam  grati  animi  sensum,  erga 
Viros  Clarissimos  ostendo. 


PARS  PRIOR. 


Non  multa  sunt  organa  ,  de  quorum  structura  mi- 
croscopica ,  uti  dicunt ,  tam  acriter  scriptum  est  aut 
disputatum ,  quam  quidem  de  structura  pulmonum. 
Et  testante  liistoria  ab  antiquis  jam  temporibus,  usque 
ad  hunc  ipsum  diem  variae  sententiae  et  controver¬ 
siae  ,  pulmonum  structuram  spectantes ,  in  lucem  edi¬ 
tae  sunt.  Historiam  autem  omnium  harum  sententia¬ 
rum  hic  repetere  mihi  in  animo  non  est ,  quum  Doctis¬ 
simus  Jac.  Moleschott  in  egregia  sua  dissertatione: 
de  Vesiculis  pulmonum  Malpighianis ,  anno  1845  in 
Academia  Heidelbergensi  defensa ,  hanc  partem  histo¬ 
ricam  optime  illustraverit.  Tantummodo  breviter  opinio¬ 
nes  eorum  commemorabo  ,  qui  maxime  hoc  saeculo 
et  inprimis  annis  praecedentibus  hoc  argumentum 
tractarunt. 

Quodcumque  vivit,  sive  sit  planta ,  sive  animal , 
exsistere  nequit,  nisi  ex  aere  atmosphaerico  Oxy  genium 
accipiat ,  ut  hujus  actione  vitae  princeps  consilium , 
nempe  mutatio  perpetua  materiae  ,  secundum  leges 
naturae  bene  procedat.  Omnia  animalia  a  natura  tali 

modo  sunt  instructa,  ut  quaeque  liquorem  nutrientem, 
per  corpora  sua  fluentem ,  aeri  atmospherico  possent 
admovere  eo  fine ,  ut  producta  mutationis  materiae 
continuae  ex  illo  liquore  removeri ,  oxygenium  autem 
ex  aere  recipi  possent. 

In  animalibus  autem  vertebratis  et  praesertim  apud 
Mammalia  et  Aves ,  organa ,  quae  huic  functioni  , 
quam  respirationem  dicere  consueverunt ,  inserviunt , 
Pulmones  vocantur. 

Pulmonum  igitur  nomine  intelligimus  illa  organa , 
in  pectoris  cavitate  posita  ,  quae  aditum  praebent  aeri 

ad  liquorem  nutrientem  ,  qui  per  corpus  circulat.  Pul¬ 
mones  aerem  accipiunt  per  cavitatem  narium  et  oris, 
tubi  ope  ,  qui  vulgo  aspera  arteria  dicitur.  I^on  vero 
opus  est ,  ut  fusius  pulmones  describam  ,  nam  ea  tan¬ 
tum  repeterem ,  quae  in  libro  quovis  de  Anatomia  , 
sive  speciali ,  sive  generali  inveniuntur. 

Transeamus  igitur  ad  conspectum  eorum,  quae  de 
structura  microscopica  organorum  tam  nobilium  multi 
de  scientiis  magnopere  meriti  viri  literis  mandarunt. 

Inter  illos  primum  occupat  locum  F.  D.  Reisseissen, 
qui  postquam  anno  1803,  Dissertationem  Inauguralem 
conscripserat  de  pulmonum  structura ,  anno  1808 
praemium  aureum  reportavit  in  Academia  Berolinensi, 
suo  responsu  ad  quaestionem ,  de  eodem  argumento 
a  memorata  Musarum  sede  propositam. 

Idem  opus  tabulis ,  et  versione  Latina  auctum 
iterum  Berolini  prodiit  anno  1822,  quia  tabularum 
editio  anno  1808  varias  ob  causas  tunc  rite  perfici 
non  posset.  Reisseissen  ii  sententia  breviter  haec 
est:  „ tracheae  ramos  ita  per  pulmones  distribui,  ut 


facta  partitione  multiplici ,  singuli  quique  coecis  nec 
ampliatis  terminentur  finibus ,  quibus  vesiculae  aeri¬ 
ferae  constituantur.  Vesiculae  autem  secundum  auct. 
tunica  mucosa ,  levi ,  subtilissima ,  at  nihilominus 
densa ,  eademque  aeri  impermeabili  constant  ,  quodsi 
aere  per  bronchia  lobulos  impleveris  vel  hydrargyrum 
infuderis  ,  bronchium  deinde  ligamento  circumdederis , 
aerem  et  hydrargyrum  in  vesiculis  subter  ligaturam 
positis  retineri  videbis,  quum  ex  illis,  quae  supra  li¬ 
gaturam  positae  sint,  emittuntur. 

Fines  vero  tubulorum  aeriferorum  ut  cerneret,  hy¬ 
drargyrum  per  bronchia  infusum  ,  usque  ad  margines 
scalpello  propulit ,  itaque  coecos  esse  et  tantum  cum 
ramulo  bronchiolae,  cui  insident,  mutuo  communican¬ 
tes  microscopica  investigatione  confirmavit;”  ita  ut  ipsas 
vesiculas  a  se  mutuo  separatas  esse  ,  neque  inter  se 
confluentes  testatus  fuerit  auctor,  quas  vesiculas  ipsis 
bronchiolorum  finibus  esse  positas  quidem  testatur 
auctor,  in  sua  vero  delineatione  (Fig.  IV)  etiam  sic 
dictas  vesiculas  parietales  indicasse  videtur. 

Anno  1827  in  opere,  quod  Philosophica l  Tr ansae- 
tions  vocatur,  Clarissimi  Home  et  Bauer,  experi¬ 
menta  quaedam  communicaverunt,  pulmonum  fabricam 
subtiliorem  spectantia:  quorum  summa  his  verbis  con¬ 
tinetur:  The  cells  of  the  human  lungs  are  noi  dila- 
tations  of  the  bronchial  tubes  ,  but  are  regular  cells, 
in  wdch  the  tubes  terminate;  huic  commentationi  ta¬ 
bulas  a  commemorato  Bauer  pictas  addidit  Home. 
Inter  multos  Francogallos ,  qui  etiam  de  pulmonum 
structura  scripserunt  numerandi  sunt :  Magendie ,  qui 
anno  1821  in  diario  suo  cui  titulus:  Journal  de  phy - 

siologie  experimerdale  ,  Tom  I.  pag.  78  sqq.  commen¬ 
tationem  de  lioc  argumento  conscripsit;  Bazin  cujus 
autem  opera  hoc  argumentum  spectantia,  quod  doleo, 
non  potui  acquirere;  Berard  in  opusculo,  cui  titulus: 
Texture  et  diveloppement  des  Poumons ,  These  sonte - 
nue  le  Vendredi  24  Juin  1836,  Parisiis  edito;  post¬ 
quam  auctor  mentionem  fecerit  de  variis  scriptoribus, 
qui  argumentum  tractarunt  pag.  78  sqq.  ita  de  pul¬ 
monibus  suam  sententiam  profert. 

Le  poumon  est  forme  par  1’assemblage  d’une  mul- 
titude  considerable  de  petits  lobules  ,  dont  chacun 
offre  une  structure  analogue.  Ces  lobules  occupent 
la  surface  et  la  profondeur  de  forgane.  Ceux  de  la 
surface  ont  en  general  une  forme  pyramidale;  la  base 
repondant  a  la  surface  du  poumon,  le  sommet  a  fin- 
terieur  et  les  cotes  aux  lobules  voisins.  Des  lignes 
un  peu  deprimees  indiquent  leur  limite  a  la  superficie. 
Ces  lignes  circonscrivent  des  espaces  de  forme  poly- 
gonale.  Les  lobules ,  qui  occupent  finterieur  du  pou¬ 
mon  ont  une  configuration  tres  irreguliere  ,  selon  la 
place  qifils  occupent  entre  les  vaisseaux ,  les  bronches 
et  les  lobules  superficiels :  chacun  d’eux  est  uni  a  ceux 
qui  1’avoisinent  par  une  couche  de  tissu  cellulaire 
dont  j’ai  indique  ailleurs  la  disposition.  Ceux  de  la 
surface ,  libres  par  leur  base  peuvent  etre  etudies  dans 
ce  point  sans  dissection :  on  voit  alors  a  travers  la 
pleure  ,  a  1’oeil  nu  et  surtout  a  la  loupe  ,  une  multi- 
tude  de  petites  cavites  arrondies,  separees  les  unes  des 
autres  par  des  cloisons  et  qui  representent  assez  bien 
une  reunion  d’enfoncemens  alveolaires  analogues  a  ceux, 
qui  sobservent  dans  les  ruches  de  mouches  a  miel 

Les  cotes  de  ces  lobules  et  la  totalite  des  lobules 
profonds,  ne  peuvent  etre  apereus  qu’au  moyen  de 
certaines  preparations  d’ailleurs  assez  faciles ;  ainsi , 
Finsufflation  de  la  trachee  portee  au  point  de  faire 
passer  1’air  dans  les  espaces  interlobulaires  ,  Finjec- 
tion  d’eau  dans  les  arteres  pulmonaires  et  les  bron- 
clies  etc.;  par  ces  divers  procedes  ,  on  arrive  a  de- 
montrer  que  chaque  lobule  recoit,  par  une  partie  plus 
etroite  qui  en  est  le  pedicule  ,  une  bronche  et  une 
artere  ;  tandis  que  de  la  surface  interlobulaire  se  de- 
tachent  des  veines  et  des  vaisseaux  lymphatiques.  Si 
Fon  pousse  plus  loin  Finspection  de  chaque  lobule  on 
voit  la  bronche  qui  a  penetre  a  son  interieur,  donner 
naissance  a  des  ramifications ,  qui  divergent  toutes  du 
centre  du  lobule  a  la  peripherie;  elles  eprouvent  des 
divisions  secondaires  multipliees ,  et  se  terminent  en 
culs-de-sac  soit  dans  Fepaisseur  soit  a  la  superficie 
du  lobule.  Des  etranglemens  places  a  peu  de  distance 
les  uns  des  autres  donnent  un  aspect  moniliforme  a 
chaque  division  bronchique  terminale ;  des  depres- 
sions  analogues  s’observent  egalement  sur  Ie  cul-de-sac 
arrondi  des  dernieres  subdivisions;  en  sorte  que  1’en- 
semble  des  ramifications  terminales  des  b ronches  figure 
assez  bien  des  rameaux  de  corail.  En  donnant  aveo 
Malpighi  le  nom  de  vesicule  a  chaque  cul-de-sac, 
qui  termine  un  tuyau  bronchique  je  ne  veux  pas  dire 
qu’il  y  ait  un  renflement  ampoule.  Ce  renflement 
survient  peut  etre  par  le  progres  de  Fage  ;  mais 
dans  le  principe  Fextremite  de  la  bronche  est  sim- 
plement  arrondie. 

Dein  auctor  numerum  vesicularum  cum  Keilio 

aestumat  ad  1,744,186,015,  dicitque  membranam 
intus  cellulas  obvestientem  esse  prolongationem  mem¬ 
branae  mucosae  bronchialis;  membranam  autem  exter¬ 
nam  esse  prolongationem  membranae  fibrosae  bron- 
chiarum;  muscularem  structuram  non  invenit. 

Lereboullet  autem,  qui  dissertationem  egregiam  con¬ 
scripsit  ,  cui  titulus  :  Anatomie  comparce  cie  rappareil 
respircitoire  clans  les  animaux  vertebres.  Strasbourg  1838 , 
omnes  vires  intendit,  ut  Reisseissenii  opinionem 
defenderet.  Cellulas,  vel  ut  ipse  dicit  capsulas,  om¬ 
nes  in  terminis  esse  sitas  putat ,  atque  vix  bronchia 
dilatari:  „les  bronches  se  subdivisent  eux  memes  en  une 
,.multitude  de  branches  et  de  rameaux  ,  et  se  termi- 
„nent  par  des  cul-de--sacs  sans  que  ceux  ci  eprouvent 
,,de  dilatation  sensible.”  Lereboullet  in  hac  disser¬ 
tatione  maxime  vituperat  illam  investigandi  methodum , 
qua  pulmones  insufflatione  distenduntur  *);  itaque  ipse 
iisdem  usus  est  auxiliis  ac  Reisseissen.  Hujus  etiam 
auctoris  praeparata ,  quae  in  Museo  Argentoratensi 
servantur,  comparavit  cum  textu  figurisque  ,  quae  in 
Reisseissenii  opere,  anno  1822  edito,  inveniuntur, 
nec  minus  cum  tabulis ,  quae  in  hujus  auctoris  dis¬ 
sertatione  ,  anno  1803  Argentorati  defensa,  inveni¬ 
untur.  Inter  omnes  autem  Illustrissimus  Bourgerj, 
saepius  argumentum  de  structura  pulmonum  pertra¬ 
ctavit,  nempe  anno  1836,  et  postea  fusius  anno  1842, 
quum  ad  societatem,  Academie  des  Sciences  dictam, 
commentationes  de  argumento  laudato  misit. 

1)  Infra  autem,  quum  nos  ad  experimenta  nostra  pervenerimus,  vi¬ 
debimus  eam  methodum  ,  magis  essie  laudandam,  quam  vituperandam. 

Postquam  igitur  B ourgery  multa  disseruit  de 
optima  praeparandi  methodo,  atque  in  hac  ipsa  causam 
quaesivit  variarum  theoriarum ,  quae  de  pulmonum  stru¬ 
ctura  sunt  propositae ,  concludit  omnes  praeparandi 
methodos  esse  experiendas  ,  dum  ipse  insufflationem 
pulmonum  praefert ,  quia  tunc  secundum  auctorem  , 
ab  una  parte  ,  vasa  aerifera  in  normali  positione  ma¬ 
neant  ,  et  ab  altera ,  pulmones  prorsus  pellucidi  res¬ 
tent,  quod  e  contrario  injectione  liquorum  vulgo  non 
pellucidorum  impeditur ;  comparandi  autem  causa , 
injectiones  minime  rejecit  auctor. 

Invenit  nunc  B  ourgery  ad  lobulum  minutissimum 
bronchiolam  centralem  adire;  (ad  majores  autem  lo¬ 
bulos  ,  etiam  bronchiae  magis  laterales  et  plures  nu¬ 
mero),  quum  in  decursu  reticulum  diversimode  recur¬ 
rens  efficerent.  Auctor  censet  hoc  reticulum  finem  esse 
bronchiorum  nomenque  iis  dedit ,  ( canaux  ramijiSs 
bronchiques ).  Hae  canales  finiuntur  in  intumescentiis 
irregularibus  contorsis  ,  quae  nunc  bi  nunc  trilobula- 
res  essent.  Intumescendae  illae  in  suo  decursu  ad 
latera  parvis  instructae  sunt  foraminibus ,  per  quae 
apparatus  excretorius  communicat  cum  iis  partibus 
pulmonum  ,  quae  quasi  materies  functionalis  dici  posset. 
Haec  pars  labyrinthum  format  tuborum ,  qui  in  de¬ 
cursu  contorto  et  non  tantum  ad  suos  fines,  sed  etiam 
ad  latera  ubique  inter  sese  communicant. 

Eodem  fere  tempore  ,  quo  B  ourgery  sua  experi¬ 
menta  publice  edidit ,  in  Anglia  Addisson  examen 
circa  pulmones  instituit,  quod  invenitur  in  libro,  cui 
titulus:  Philo sophical  transactions  1842,  Part.  2  pag. 
157  sqq.  Auctor  sequentia  scripsit: 


8 


Having  been  engaged  in  investigating  by  the  mi- 
croscope  tbe  seat  and  nature  of  tubercles  in  the  lungs , 
and  having  examined  the  structure,  recent  and  dry, 
in  every  possible  way  I  could  devise,  I  nevertheless 
always  failed  ,  to  discover  any  tabes  ending  in  culs 
de  sac ;  on  the  contrary  I  always  saw  air-cells  com- 
municating  witli  each  other  in  every  section  I  made. 
I  therefore  repeated  several  of  Ileis  seissens  expe- 
riments ,  and  instituted  others  ,  from  wich  I  derived 
ample  evidence  that  the  bronchial  tubes,  after  dividing 
into  a  multitude  of  minute  branches,  which  take  their 
course  in  the  cellular  interstices  of  the  lobules,  ter¬ 
minate  in  their  interior  in  branclied  air-passages  and 
freely  communicating  air-cells. 

In  a  foetal  lung  ,  the  bronchial  ramifications  in  the 
interior  of  a  lobule  ,  or  the  intralobular  ramifications  , 
liave  a  regular  branched  arrangement ,  subdividing 
in  all  directions  somewliat  dichotomously,  and  termi- 
nating  at  the  boundary  of  the  lobule  in  closed  ex- 
tremities.  It  is  not  ,  however,  at  the  boundary  of 
the  lobule  only  that  these  closed  extremities ,  or 
culs  de  sac  terminations  of  the  intrabobular  bronchial 
ramifications  are  placed ,  many  of  them  may  be 
seen  in  the  interior  of  a  lobule  lying  against  and 
pressing  upon  the  sides  of  the  adjoining  branches. 
It  is  important  to  remark  ,  that  tliere  are  no  anasto¬ 
moses  to  be  seen  ,  between  the  intralobular  bronchial 
branches  ;  each  branch  pursues  its  own  indepen- 
dent  course ,  until  it  terminates  in  a  closed  extre- 
mity.  His  scriptis  auctor  quaedam  disserit  animad¬ 
versione  omnino  digna,  quum  attentos  reddit  lectores, 

ad  morem  auctorum  multorum ,  qui  de  Anatomia 
scripserunt  et  verba  vesiculas  aereas  (air  vesicles)  et 
cellulas  aereas  (air  cells)  plane  synonyma  habuerunt 
ita ,  ut  unum  pro  altero  saepius  ponant ,  sed  secundum 
auctorem  ,  vesicula  aerea  est  bulla  aeris  (air  bubble)  , 
quae  tam  in  quam  extra  cellulas  pulmonum  existere 
potest;  ut  bulla  aeris  consistat,  non  opus  est  membrana 
propria ,  quia  in  quocunque  liquore  alicujus  consis¬ 
tendae  facillime  bullae  aeris  possunt  contineri.  In 
pulmone  foetus  ,  nec  bullae  aeris  nec  cellulae  aereae 
exsistunt ;  but  wlien  tlie  animal  respires  ,  ita  pergit , 
the  entrance  of  tlie  air  into  the  lungs  inflates  all  tlie 
lobules  to  twice  or  tliree  times  their  foetal  dimensions ; 
and  the  intralobular  bronchial  ramijications  experience 
a  great  and  important  change,  both  in  figure  and 
character.  The  delicate  membrane  composing  them 
opposes  an  unequal  degree  of  resistance  to  the  pres¬ 
sure  of  the  air ,  wliich  is  very  considerable ,  and  it  is 
consequently  distended  into  little  globular  inflations  , 
forming  a  series  of  communicating  cells ,  which  are  im- 
mediately  and  pennanently  occupied  by  air  bubbles , 
in  the  mass  of  which  all  trace  of  the  symmetry  of  their 
branched  arrangement ,  is  entirely  lost  or  obscurecl. 
The  rounded  inflations  of  one  branch,  meeting  on  all 
sides  those  of  the  adjoining  branches ,  are  moulded 
by  pressure  into  pentagona!  or  hexagonal  forms,  which 
are  the  figures  of  the  aircells.  Branched  passages  , 
however,  stili  exist  and  form  a  communication  between 
the  cells ;  but  these  passages  are  now  neither  tubular 
nor  cylindrical.  It  is  there  for  necessary,  to  distin- 
guish  them  and  I  have  called  them  :  Lobular  Passa - 

ges,  a  term  suggested  to  me  by  Dr.  K.  B.  Todd. 
The  aircells  have  not  an  indiscriminate  and  general 
intercommunication  ,  throughout  the  interior  of  a  lo¬ 
bule.  I  have  before  observed  that  there  are  no  ana¬ 
stomoses  between  the  intralobular  bronchial  ramifica- 
tions;  hence  the  air-cells ,  formed  along  the  branch 
do  not  communicate  with  tliose  in  the  branch,  except 
by  means  of  their  common  opening,  into  a  larger 
branch  and  so  one  for  each  branch  respectively.  The 
pulmonary  cells  are  evidently  formed  by  the  pres¬ 
sure  of  the  air  a«*ainst  the  sides  of  the  tubes  in  the 

intervals  between  these  folds.  A  careful  examination 
of  the  membranes  of  the  aircells  by  the  microscope, 
in  a  thin  section  of  dried  inflated  lung  will  be  suffi¬ 
cient  to  convince  any  one  that  they  do  not  form  round 
nor  even  rounded  cells ,  but  that  they  are  perfectly  flat 
membranous  plates ,  circumscribing  polyhedric  spaces. 

Fuse  auctor  quaedam  communicat  de  ipsis  cellulis, 
quae  breviter  sequentibus  continentur :  cellulae  sunt 
elasticae  ,  admodum  distensiles ,  continentque  corpora 
quaedam  ovalia,  quae  autem,  nisi  summas  microscopii 
vires  intendas,  conspicua  non  sunt.  Lineas  in  cellulis 
vidit  auctor,  quae  secundum  illum  essent  vasa  capil¬ 
laria  materie  colorata  impleta.  Epithelium  cum  nu¬ 
cleis  etiam  invenit;  epithelium  autem,  quod  ciliare  dici 
consueverunt ,  quodque  in  trachea,  bronchisque  in¬ 
venitur,  in  cellulis  pulmonum  non  adesse  putat.  Mag¬ 
nitudo  cellularum  increscit  cum  aetate ,  sed  in  homi¬ 
nibus  sanis  ,  eadem  vitae  periodo  ,  apud  feminas  mi¬ 
nores  essent,  quam  apud  viros.  Si  annum  quadrage¬ 
simum  quintum  ponamus,  tunc  enim  secundum  aucto- 

rem  cellulae  infantiae  plane  disparuissent,  et  senectutis, 
quae  multo  majores  sunt,  nondum  ortae  essent,  in  in¬ 
dividuis  sanis  magnitudo  differret  ab  555  ad  555  Anglici 
pollicis  (London  Inclies).  Foramina  ovalia  maxima , 
differrent  ab  ■£<$  ad  <j5  ejusdem  mensurae,  in  prepara- 
tis  exsiccatis  atque  insuper  insufflatis  tum  foramina , 
tum  etiam  cellulae  magnitudine  erant  adauctae. 


I11  opere,  quod  anno  1844  a  Huschke  editum  est: 
cui  titulus  Sommerings  Lehre  von  den  Eingeweiden 
etc. ,  pag.  268;  sequentia  circa  cellulas  pulmonum  in¬ 
veniuntur  :  Lungenbllischen  (cellulae  pulmonales  s. 
vesiculae  aereae)  sind  die  Acini  der  Lungen  und  mit 
dem  Lungen-Capillarsysteme  bedeckt.  Es  sind  die 
letsten  blindeft  und  blasenformigen  Zweige  der  Schleim- 
hautverastelung  ,  Blindsackchen,  die  von  dem  letsten 
feinsten  Luftrohrenzweige  nacli  allen  Seiten  abgehen, 
aber  nicht  unter  einander  zusammenmunden  ,  auch 
nicht  in  die  Raume  des  umgebenden  Zellgewebes  oder 
das  Gefassystem  iibergehen ,  sondern  abgeschlossen 
endigen ,  wie  jede  Drusenschleimhaut ;  hic  auctor  in 
annotatione  testatur;  omnem  communicationem  inter  cel¬ 
lulas  pulmonum  inter  se ,  omnino  falsam  et  mendacem 
esse;  errant  omnes,  sic  pergit,  et  inprimis  Bourgerv, 
qui  tale  quid  sustinent.  Fundamentum  auctoris  ,  cur 
nulla  communicatio  adesset ,  in  primis  hoc  est ,  quod 
exceptionem  efficeret  regulae  generalis  ,  quae  in  stru¬ 
ctura  glandularum  viget;  quod  autem  quomodo  auctor 
conciliare  possit  cum  cognita  fabrica  pulmonum  avium 
et  reptilium,  in  quibus  cellulae  certe  mutuo  cohaerent 
et  communicant,  non  video,  neque  valet  argumentum, 
cum  in  hepate  sine  dubio  omnes  lobuli  minimi  biliferi 

anastomosi  multiplici  cohaereant,  neque  finibus  coecis 
terminentur,  vid.  Diss.  Doct.  Backer  In  ipso  textu 
pergit,  (Huschke)  atque  ibi  dicit,  quod  tantum  si  mor¬ 
bose  rupturae  in  pulmonibus  oriantur,  tunc  communi¬ 
catio  restituatur,  uti  in  emphysemate.  Numerus  cellu¬ 
larum  pulmonalium  esset  1700,  ad  1800  millionum, 
capacitas  harum  conveniret  cum  2000  pedibus  quadratis. 
Quaeque  bronchiola  cum  agglomeratione  cellularum 
pulmonalium  pyramidem  format,  cujus  basis  quadri 
aut  quinque  lateris  externa  aequaret  l"';  haec  pyramis 
inclusa  est  telae  cellulosae  strato,  cujus  crassities  1- v 

i 

aequaret,  et  quae  ita  lobulos  separaret  a  vicinis  py¬ 
ramidibus.  Tela  cellulosa  magis  densata  pyramides 
inter  sese  agglutinat  atque  communicationem  cum 
bronchiola  majori  constituit. 

Anno  1845,  Doct.  Eichholz  in  diario:  cui  ti¬ 
tulus  Archiv  fur  Anatomie  und  Physiologie  von 
Mulier,  Heft  V.  pag.  430  sqq. ,  quaedam  de  stru¬ 
ctura  pulmonum  conscripsit ,  quae  excerpere  etiam 
conabor.  Postquam  in  introductione  historica  in 
memoriam  revocavit,  quae  aMalpighio,  Bourgery 
et  Hodgkin  de  pulmonum  structura  conscripta  sunt, 
quaedam  praemittit  de  magna  difficultate ,  quae  existit 
propter  insufflationem  aut  injectionem  pulmonum;  in- 
primis  insufflationem  vituperat,  ubi  pag.  437  dicit:  Jede 
mit  eine  hinreichende  Menge  einer  organischen  Substanz  ^ 
vermischte  Fltissigkeit  Z.  B.  Eiweiswasser ,  bildet  beim 
hineinblazen  Zellen  und  der  physikalische  Antheil , 


1)  De  Structura  Subtiliori  Hepat.  sani  et  morb. ,  Traj.  ad  Rh.  1845  , 
Fig.  3  et  6. 

den  hier  Lnft  einerseits,  albuminose  Flussigkeit  an- 
derseits  liaben  ,  moclite  auch  wold  bei  dem  Aufblasen 
einer  so  sehr  schwammigen  Masse,  wie  es  das  Lun- 
gengewebe  ist,  in  Anschlag  zu  bringen  sein.  Fast 
mochte  man  auf  die  Yermuthung  kommen  ,  das  jede 
nur  einio’ermaassen  schwammige  Driise ,  wenn  sie  mit 
offnen  Miindungen  endigenden  Kanale  durelizogen 
ware ,  und  vom  Ausfuhrungsgano-e  ans  aufgeblasen 
wiirde,  einen  dem  der  aufgeblasenen  Lunge  ahnlichen 
Bau  annelimen  miisste.  Auctor  et  insufflationem  et 
injectionem  adeo  vituperat,  ut  nihil  ei  melius  satisfa¬ 
cere  potuerit  ,  quam  examen  ope  microscopii ,  quod 
autem  omni  dubio  minime  vacet ,  suisque  propriis  pre¬ 
matur  difficultatibus.  Ille  ex  pulmone  normali  frustu¬ 
lum  exsecuit,  subtulissimeque  discissum  id  maxima  cura 
sub  microscopio  posuit;  quae  tunc  vidit,  ita  describit. 

Die  dem  Lung;eno;ewebe  ementhumlichen  Sehnen- 

o  o  o 

fasern  bildeten  in  boofenformigen  Yerlaufe  Raiime 

O  O 

von  meist  ovaler  Gestalt,  die  durcli  gegenseitige  Dec¬ 
imus:  eine  unvolkommene  Schliessuno;  von  oben  her 
zu  stande  brachten.  Diese  Raiime  waren  tlieils  leer, 
theils  mit  einer  menge  von  Zellen  angefullt ,  die  sicli 
auch  in  dem  Sehneno;ewebe  hin  und  wieder  abgela- 

O  O 

gert  fanden ,  hierher  aber  warscheinlich  bloss  durch 
eine  Dislocation  wahrend  des  Praparirens  gekommen 
waren.  Bei  einem  Yersuche,  bei  welchen  icli  ein  ganz 
feines  Stuckchen  des  Lun^engewebes  ohne  alie  Zer- 
rung  und  Praparation  unter  das  Mikroskop  brachte, 
sah  ich  in  einigen  dieser  Raiime  Luftblasen  ,  die  icli 
nach  belieben  aus  einem  Raum  in  den  anderen  ver- 
mittelst  eines  dariiber  gelegten  feinen  Glasplattchen 

schieben  konnte.  Diese  Raiime  wliren  nirgends  von 
einer  Membrana  ausgekleidet ,  wie  es  doch  hatte  sein 
mussen  ,  wenn  sie  die  letzten  Endigungen  der  Bron- 
cliien  darstellten ;  nirgends  wurden  anch  in  ihnen 
die  so  cliarakteristiscli  auftretenden  Formen  des  Flim- 
merepitheliums  gesehen  ;  ihre  Umrisse  wurden  einzig 
und  allein  von  den  sicli  in  verschiedenen  Richtungen 
kreuzenden  scharfen  Sehnenfasern  gebildet.  Etpag.  439. 
Was  nun  die  erwalmten  Lungenzellen  anbetrifft ,  die  icli 
zum  Unterschiede  der  Lungenblaschen  die  Lungenzel- 
len  im  engern  Sinne  nennen  moclite ,  so  habe  icli  diesel- 

ben  bei  der  Untersuchung  jeder  normalen,  volkommen 
ausgebildeten  Lunge  gefunden  ,  so  das  sicli  nicht  um- 
hin  kann,  sie  fur  einen  wiclitigen,  ja  wie  sicli  spater 
erffeben  moclite,  fur  den  wicht-igsten  Bestandtheil  des 

ganzen  Lungengewebes  zu  halten.  Man  scliabe  mit 
einem  Scalpell  iiber  die  Durchschnittsflaclie  eines 
moglicbst  blutleeren  Lungenstucks,  yermische  den  an- 
hangenden  Tropfen  mit  einer  liinreichende  Menge 
Zuckerlosung ,  suclie  die  bei  der  Un tersu cliunff  sto- 
renden  Luftblasen  zu  entfernen,  und  untersuche  nun 
mit  dem  Mikroskop.  Es  bieten  sicli  auf  dem  Object- 
glase  eine  Menge  grosserer  und  kleinerer  schwach 
granulirter  Zellen  dar,  die  den  Leberzellen  auffallend 
ahnlich ,  meist  eine  plattgedruckte  Gestalt  haben. 
Die  kleineren  sind  rund  oder  nahern  sicli  wenigstens 
nocli  am  meisten  der  runden  Form,  je  grosser  sie 
sind,  desto  unregelmassiger  ist  ilire  Gestalt,  jedocli  so, 
dass  die  ovale  Formbildung  vorzulierrschen  sclieint. 
Bei  einigen  ,  bei  weitem  aber  den  wenigsten ,  sielit 
man  einen  Kern  schwach  durchschimmern  ,  der  ais- 


balcl  in  volkommener  Deutlichkeit  liervortritt ,  wenn 
man  den  Tropfen  etwas  Essigsiiure  hinzusetz  ,  wobei 
die  Zellenmembran  zuerst  etwas  undeutlich  wird,  spa- 
ter  ganz  verschwindet ;  Zellenmembran  und  Kern  tre- 
ten  aber  wieder  hervor,  wenn  man  scbnell  genug 
einen  Tropfen  einer  verdunnten  wassrigen  Jodlosung 
hinzufngt.  Die  Zellen  scbeinen  theils  einzeln,  tlieils 
hangen  sie  zu  2,  3  und  mebreren  zusammen,  und 
bilden  dadurch  menbranenartige  Stiicke,  ganz  in  der- 
selben  Weise,  wie  man  dies  bei  den  Leberzellen  zu 
beobachten  Gelegenlieit  liat. 

Denique  etiam  memoranda  est  commentatio,  quam 
Anglico  sermone  conscripsit  George  Rainey  Esq. 
microscopist  of  St.  Thomas  Hospital 1).  Incipit  auctor 
verbis  sequentibus,  quae  quasi  summam  exhibent  ejus 
operis: 

The  lungs  are  made  up ,  of  bronchial  tubes,  bron¬ 
chi  al  intercellular  passages ,  and  air-cells. 

Postquam  auctor  descriptionem  dedit  anatomicam 
pulmonum  et  bronchiorum  ,  de  bronchiis  tali  modo 
scribit :  They  ramify  in  the  substance  of  the  lungs  , 
their  cartilaginous  rings  gradually  disappearing;  and 
in  the  human  lung  having  arrived  within  about  |  of 
inch  of  ist  surface ,  the  membrane  also  terminates  but 
somewhat  abruptly,  after  which  the  passages  conducting 
the  air  continue  in  the  same  direction  as  the  bron¬ 
chia!  tubes ,  of  which  they  are  the  continuation  ,  but 
without  having  any  perceptible  membranous  lining , 
their  parietes  being  formed  merely  by  the  air-cells, 


1)  Vid.  Medico  Chirurg.  Trans,  of  London  1845,  Tom.  28. 

between  which  they  pass,  and  by  which  they  are  sur- 
rounded.  The  membrane  of  the  broncliial  tubes  re- 
tains  its  fibrous  character  as  far  as  its  termination, 
the  fibres  being  arranged  longitudinally  and  circularly 
and  also  its  lining  membrane.  These  are  supplied  by 
a  distinet  set  of  blood  vessels ,  which  at  the  termination 
of  the  membrane  anastomose  with  the  vessels  of  the 
air-cells.  The  diameter  of  the  ultimate  broncliial  tu¬ 
bes  is  from  55  to  of  an  inch.  They  communicate 
but  whith  few  air-cells  and  at  these  Communications  , 
their  membranous  lining  is  not  continued  into  these 
cells ,  but  on  the  contrary  the  vessels  of  the  cells 
pass  into  the  broncliial  tubes  and  ramify  very  super- 
ficially  on  their  inner  surface,  probably  to  allovv  the 
blood  within  them,  to  be  acted  upon  by  the  inspired  air. 

The  broncliial  intercellular  passages  are  at  first  of 
a  circular  forni,  and,  like  the  broncliial  tubes  do  not 
communicate  with  many  air-cells ;  but  as  they  approach 
the  surface  of  a  lobule,  the  number  keeps  increasing, 
and  at  lengtli  these  openings  of  communication  are 
so  numerous  and  so  near  together,  that  the  intercel¬ 
lular  pass  age  loses  altogether  its  circular  figure,  and 
becomes  reduced  to  an  irregulary-shaped  passage , 
runnino;  between  the  air-cells  and  communicating  with 

O  O 

them  in  all  directions  ;  lastly,  having  arrived  close  to 
the  surface  of  a  lobule ,  it  terminatus  in  an  air-cell , 
which  is  not  dilated ,  as  stated  by  Reiss eissen ,  but 
has  about  the  sanie  diameter  as  the  passage  ,  of  which 
it  is  the  continuation. 

The  air-cells  ,  sic  auctor  pergit  pag.  585 ,  are  small 
irregularly-shapen  and  most  frequently  four-sided  ca- 

vities,  varying  in  size  in  different  parts  of  the  sanie  lung, 
those  being  the  smallest,  as  well  as  the  most  vascular, 
wliicli  are  situated  nearest  its  centre,  whilst  tlieir  size 
gradually  increases  and  tlieir  vascularity  diminishes, 
as  they  extend  into  the  more  remote  parts. 

The  air-cells  wliicli  are  situated  close  to  the  bronchial 
tubes,  or  intercellular  passages,  open  into  them  by 
large  circular  apertures,  whilst  those  which  are  placed 
furtlier  from  these  passages  communicate  with  them 
through  the  medium  of  other  cells.  These  communi- 
cations  of  one  cell  with  another  are  of  the  same 
shape  and  size  as  those,  which  exist  between  the  first 
set  of  cells  and  the  bronchial  tubes  ;  and  they  can  be 
seen  very  distinctly  by  looking  into  the  air-cells  from 
the  intercellular  passages,  and  regulating  the  distance 
of  the  object-glass  according  to  tlieir  different  depths. 
As  these  openings  are  not  necessarily  in  a  straight 
line  ,  the  exact  quantity  of  cells  which  communicate 
cannot  in  tliis  manner  be  determined,  but  the  number 
will  depend  upon  the  distance  ,  which  intervenes  bet¬ 
ween  any  given  part  of  a  bronchial  passage ,  and  the 
surface  of  a  lobule;  so  that,  when  a  bronchial  passage 
arrives  nearest  the  surface,  it  will  be  separated  from 
it  only  by  a  terminal  cell,  as  before  observed. 

Quaedam  porro  de  subtiliori  pulmonum  structura 
inveniuntur  in  opere  a  clarissimo  Berresio  Viennae 
anno  1837  edito,  cui  titulus  Anatomici  microscopica 
corporis  humani.  Legimus  enim  pagina  185 :  „Bronchi 
in  parenchyma  pulmonum  immersi ,  una  cum  mem¬ 
brana  mucosa  ,  quae  internam  eorum  superficiem  ob¬ 
ducit,  in  ramos  minores  finduntur.  Ramificationis 

modus  in  genere  quidem  et  praecipue  relate  ad  trun¬ 
cos  majores  dichotomus  esse  solet ,  nihilominus  tamen 
etiam  ex  ramis  majoribus  bronchorum  surculi  tene¬ 
riores,  quin  imo  tenuissimi  nascuntur,  qui  ad  periphe- 
riam  organi  tendentes  vesiculis  aereis  instruuntur. 
Ramus  bronchorum,  cujus  diameter  ~  IJ|§5  poli.  Vin- 
dob.,  laminas  cartilagineas  15550  poli.  Vindob.  largas 
et  15555  longas  offert.  Quodsi  vero  diameter  ad  ^§55 
poli.  Vindob.  decreverit,  laminae  cartilagineae  penitus 
cessant  et  fibrae  musculares  in  meras  cellulares  colo- 

1 

ris  rubelli  degenerant.  Ramuli  bronchorum  subtilis¬ 
simi  fsiso  poli.  Vindob.  diametro  aequant.  Diameter 
ramorum  aerophorum  -ad  venas  et  arterias  pulmonales 
sese  habere  solet  uti  5:  3:  2.  Haec  tria  vasorum 
genera  communi  vagina  involutum  fasciculum  sistunt, 
qui  pulmonum  parenchymate  undique  amplectitur. 
Omnes  canales  aerophori ,  ita  legitur  pag.  187,  intra 
pulmonum  parenchyma  obvii ,  quorum  diameter  15555 
poli.  Vindob.  non  excedit ,  nec  laminis  cartilagineis 
gaudent  atque  fibris  muscularibus  prorsus  destituuntur.” 
Jure  igitur  Berresio  honos  tribuendus,  quod  jam  ante 
plures  annos  fibras  musculares  in  bronchiolis  detexe¬ 
rit,  eas  autem  non  ulterius  describit,  nec  tabulis  de¬ 
lineari  curavit;  porro  ita  procedit  auctor  pag.  189. 

„Considerando  vesiculam  pulmonalem,  cujus  diameter 
fessi  p°lh  Vindob.  non  superat,  et  quam  Tabula  III 
fig.  9  icone  apto  exprimi  curavimus,  hanc  non  prorsus 
sphaericam  esse  fateri  debemus.  Primo  enim  obtutu 
observamus,  cavum  ejusmodi  vesiculae  duodecim  usque 
triginta  duobus  sinubus  amplificari,  unde  formam  ex¬ 
ternam  fructus  rubi  vel  fragi  mentitur.  (Vide  in  opere 

tab.  XA7I  fig.  1.  b.)  Bases  singulorum  sinuum  annulo 
vasculoso  cinguntur  (Tab.  III  fig.  8  et  9),  quorum  nu¬ 
merus  ideo  numerum  sinuum  aequat  et  quorum  summa 
apparatum  vasculosum  intermedium  vesiculae  sistit,  in 
quo  mirus  ille  haematoseos  processus,  quem  oxydatio- 
nis  nomine  insignire  solemus,  locum  obtinet.  Ex  dictis 
elucet  discrimen  vesicularum  et  cellularum  pulmona¬ 
lium  non  fictitium  vel  imaginarium  esse,  sed  ratio- 
ilibus  anatomicis  perpetuis  inniti.  Vesicula  enim  pul¬ 
monalis  tubuli  aeropliori  quasi  ampullam  sistit ,  cujus 
sinuositates  cellularum  nomine  notare  aptum  erit.” 

„  Vascula  sanguifera  ,  quae  sinuum  bases  cingunt, 
aequalem  cum  globulis  sanguinis  diametrum  habent 
et  nonnisi  unum  post  alterum ,  non  duos  globulos  si¬ 
mul  admittunt.”  Secundum  auctorem  vasa  ea  sangui¬ 
fera  ,  quae  in  tabula  III  fig.  8  et  9  satis  bene  expressit 

tSsI  P0^*  Vind.  aequarent ,  interstitium  autem  ,  quod 
relinquunt  15500  poli.  Vind.  Quae  in  tabula  decima 
sexta  invenitur  figura,  maxime  convenit  cum  ea,  quae 
a  Reisseissenio  1) ,  supra  laudato,  est  edita;  hic 
autem  in  figura  a  Berresio  delineata,  magis  expressum, 
et  literis  cc  designatum  est,  quod  postea  a  Doctissimo 
Rossignol  infundibulorum  nomine  insignitum  est  2). 
Figura  8  et  9,  quae  in  tabula  tertia  conspiciuntur, 
aliquantulum  conveniunt  cum  nostra  figura,  a  Viro 
Clarissimo  Schroeder  van  der  Kolk  magno  studio 
delineata ,  et  in  tabula  prima  typis  mandata ;  vasa 
autem  nimis  minuta  delineavit  B  erres. 


1)  1.  ].  tab.  2,  Fig.  IV. 
du  poumon  etc.  Brux.  1846  , 


2)  Recherclies  sur  la  structure  intime 
pag.  21. 

Inprimis  autem  inter  auctores,  qui  pulmonum  cel¬ 
lulas  eorumque  fabricam  et  nexum  investigarunt,  nomi¬ 
nandus  est  Doct.  Moleschott,  qui  fuse  in  Disser¬ 
tatione  sua  inaugurali,  tum  quae  ante  eum  liac  de  re 
conscripta  erant ,  tum  proprias  investigationes  expo¬ 
suit  1),  quibus  potissimum  opinionem  illorum,  qui  vesi¬ 
culas  inter  sese  communicare  dicunt,  refutare  conatur. 
Inprimis  usus  fuit  pulmonibus  aere  inflatis  ,  atque 
dein  exsiccatis  ,  ut  lamellas  quam  tenuissime  dissectas 
Microscopio  supponeret,  et  ita  oculo  armato  lustraret  2); 
„talem  igitur  laminam,  ita  testatur,  si  armatis  oculis 
„ contempleris,  totam,  ut  ita  dicam,  consitam  esse  videbis 
^foraminibus,  quae  vitrum  suppositum  perlucere  sinunt, 
„quaeque  quamquam  non  absolute  rotunda  sunt,  ple- 
„rumque  tamen  orbicularia,  subrotunda,  interdum  vero 
„etiam  magis  ovalia.  Hasce  figuras  esse  primarias 
„atque  pulmonum  laminis  quasi  proprias,  quo  saepius 
„pluresque  inspexi,  eo  certius  mihi  constabat.”  Fatetur 
quidem  nonnunquam  ad  quadrangularem,  polygona- 
lem  quin  etiam  quasi  quodammodo  informem  formam 
eas  accedere  ,  tales  figuras  autem  non  congruentes , 
vel  siccitate  contractas  vel  externa  quadam  instru¬ 
mentorum  vi  laesas  ac  dilaceratas  esse  autumat ,  vel 
etiam  aere  non  satis  expletas  et  expansas  fuisse  sus¬ 
picatur.  Testatur  dein  illas  figuras  (vesiculas)  interval¬ 
lis  certis  quibusdam,  modo  majoribus,  modo  minoribus 
separatas ,  suis  plerumque  finibus  solis  circumscriptas 
nullo  cum  alio  vel  ductu  vel  cellula  junctas  esse  3). 


1)  J.  Moleschott,  de  Malpighianis  pulmonum  vesiculis ,  Heid.  1845. 

2)  1.  c.  p.  28  sq.  3)  1.  c.  p.  30. 

Secundum  ejus  opinionem  ergo  vesiculae  arcte  bron¬ 
chiolis  adhaerent ,  neque  mutuo  communicant.  Postea 
dicit;  ,,quo  minora  ac  tenuiora  facta  sunt  bronchiola, 
eo  magis  ad  rectum  accedentibus  angulis  a  bronchiis 

O  O 

prodierunt ,  —  bronchiolorum  ipsorum  termini  distincte 
in  vesiculas  dilatantur,  quae  quum  modo  majores  sint, 
modo  minores ,  interdum  tam  parvae  sunt,  ut  non 
adeo  conspicuam  nonnunquam  esse  dilatationem  illam 
sit  concedendum1).”  Jam  singulos  ductus  aeriferos,  non 
uti  Peisseissen  voluit,  coecis  nec  ampliatis  finibus 
terminari  dicit,  verum  ad  latera  parietalibus  vesiculis 
instructos  esse  testatur.  Parietales  tales  vesiculas  pro¬ 
pe  terminalem  interdum  positas  esse,  ut  fere  trifidam 
at  solito  multo  majorem  terminalem  vesiculam  esse 
putes;  illas  vero  terminales  esse  bifidas  aut  trifidas 
non  esse  opinatur,  verum  speciem  illam  tantum  oriri  ob 
vicinas  appressas  vesiculas  parietales.  Inter  illas  ve¬ 
siculas  numquam  canaliculum  altera  cum  altera  jun¬ 
gentem  invenire  se  potuisse  testatur,  qui  anastomosis 
dici  possit ,  neque  alia  apertura  praedita  est  vesicula 
quam  qua  cum  bronchioli  vel  fine  vel  latere  cohaeret. 
Perforatas  itaque  vesiculas  imo  cribriformes  adesse  , 
ut  illustrissimus  Bourgery  statuit,  negandum  illi 
videtur  -).  Inter  vesiculas  vero,  addit,  interdum  fora¬ 
men  vel  lumen  quoddam  perfecte  rotundum  conspici¬ 
tur,  quod  quum  subnigris  parietibus  sit  circumdatum, 
profundum  esse  facile  tibi  persuadeas  :  modo  autem 
cum  vesicula  junctum  est  una ,  vel  duabus  atque  tribus 
etiam,  modo  proxime,  parvulo  tantum  intervallo  sepa- 


1)  1.  C.  p.  32  Sq. 


2)  1.  c.  p.  34. 

ratis  vesiculis  circumdatum,  qua  de  causa  bronchioli 
esse  segmentum  transversum  putavit. 

Haec  autem  opinio  vesiculas  omnes  sessiles  esse 
atque  directe  cum  bronchiolis  cohaerere ,  illa  gravi 
premitur  difficultate ,  ad  quam  auctor  non  attendisse 
videtur,  quod  tali  in  casu  in  singula  lamina  etiam 
ramulus  bronchioli  magis  minusve  oblique  vel  ad 
longitudinem  dissectus  occurrere  deberet ;  hoc  autem 
perquam  rarum  est,  praecipue  si  lobulum  singulum  qua¬ 
cumque  etiam  directione  dissecamus,  id  quod  ipse  auctor 

i 

testatur.  „ Quamquam  innumeras  paene  laminas  ex 
„ quavis  pulmonum  parte  variasque  regiones  versus  ab¬ 
scisas  ,  semper  eodem  modo  iisdem  ab  aliis  omnino 
,;figuris  constare  videram  ,  ita  ut  saepe  nullos  me 
„longitudinales  ductus  ,  qui  bronchiis  constitui  debe¬ 
rent  ,  assequi  posse  aegre  ferrem ,  non  desperavi 
„tamen  de  illis  inveniendis ,  neque  semper  eadem 
^crudelitate  fortuna  me  exercuit.  Ut  enim  primum 
„vidi  semel ,  vidi  saepius  ,  vidi  saepissime”  *).  Quod 
tamen  minime  accipiendum,  ac  si  longitudinales  ductus 

saepissime  occurrant ,  vel  quod  ex  methodo  antea  per- 

verse  adhibita  explicandum  esset,  cur  adeo  raro  lon¬ 
gitudinales  ductus  antea  invenerit;  dicit  enim  auctor. 

„Quum  non  sexcenties  ,  sed  millies  atque  pluries 
„etiam  laminas  tenuissimas  non  hic  vel  illic,  sed  ubi- 
„que  in  superficie  et  media  mole,  atque  diversas  re- 
„giones  versus  abscidissem ,  semper  tamen  orbiculares 
„illas  figuras  abundare  vidi,  et  ut  supra  exposui,  pro 
„figurarum  illarum  copia  ,  non  nisi  raro  longitudina- 


1)  l.  c.  p.  30. 

,,les  bronchiolorum  partes ,  quamvis  satis  quidem  saepe , 
,.ut,  hae  ipsae  quemadmodum  se  haberent  ,  demon- 
„straretur”  *).  Facile  autem  intelligitur ,  si  attenda¬ 
mus  ad  vesicularum  parvitatem ,  quas  ipse  Auctor  in 
adulto  ab  OjOl'"  ad  0,1 aestimat ,  in  quavis  la¬ 
mella  bronchioli  ramum  magis  minusve  obliaue  dis- 
sectum,  imo  vero  in  singula  lamina  plures  bronchiorum 
ramulos  diversa  directione  dissectos  occurrere  debere , 
si  vesiculae  adeo  parvae  lateraliter  directe  bronchiolis 
adhaereant ;  longitudinalis  autem  singulus  ramus  raro , 
duo  rami  in  singula  tali  lamella  nunquam  occurrunt. 
Argumentum  autem  auctor  invertit ,  dicens ,  si  ad 
canaliculos  pertinent  figurae  nostrae  (orbiculares)  , 
quamvis  inter  se  contorti  multisque  anastomosibus  im¬ 
plicati  essent ,  tamen  numero  ut  praevalerent  figurae 
longitudinales  necesse  erat  2);  errat  autem  auctor,  si 
communicationem  inter  vesiculas  canaliculis  constitui 
crederet;  vesiculae,  uti  postea  videbimus,  hic  illic  cum 
vesiculis  vicinis  in  omni  directione  communicant,  ita 
ut  non  canalis  oriatur,  sed  vesicularum  orbicularium 
inter  se  vario  modo  communicantium  figura  oriatur , 
quod  optime  non  in  lamellis  tenuissimis ,  sed  medio¬ 
cris  tenuitatis  sub  Microscopio ,  uti  videbimus ,  con¬ 
spici  potest. 

Hanc  autem  quaestionem,  quam  hic  loci  modo  atti¬ 
gimus,  postea  plenius  exponere  volumus,  in  descriptione 
nostra  structurae  pulmonum  subtilioris;  in  bronchiolis 
autem  uti  et  in  vesiculis,  auctor  fibras  elasticas  adesse 
negat,  neque  equidem  ipse,  dicit,  aut  in  vesiculis  aut 


l)  1.  c.  p.  31. 


2)  1.  c. 

in  tenuissimis  bronchiolorum  surculis  elasticas  fibras 
0  unquam  vidi  1).  Fibras  autem,  quae  vesiculas  cingunt 
inque  bronchiolorum  ramulis  occurrunt,  fibras  muscu¬ 
lares  esse  suspicatur,  potissimum  in  nitens  experimentis 
a  cl.  Longe t  institutis,  nervis  vagis  irritatis  contrahi 
bronchiolos  ,  dissectis  vero  emphysema  oriri  2).  Haec 
vero  experimenta  non  confirmantur  observationibus 
pathologicis;  nervo  enim  vago  laeso  sive  compressione 
ex  aneurismate  sive  alia  causa ,  uti  Promotor  obser¬ 
vavit,  non  Emphysema  oritur,  verum  pulmonum  cel¬ 
lulae  omnem  aerem  amittunt ,  atque  pulmo  in  molle 
parenchyma  commutatur,  sua  modo  mollitie  et  obscu¬ 
riore  colore  ab  hepatisatione  sic  dicta  pulmonum 
diversus,  qua  cellulae  non  lympha  plastica,  sed  sero 
impletae  sint  3). 

Jam  vero  Doct.  Donders  in  recensione  illius  Dis¬ 
sertationis  jure  monet,  Doct.  Moleschott  in  sua  Disser¬ 
tatione  non  probasse  fibrarum  muscularium  praesen¬ 
tiam  4)  f  atque  fibras  elasticas  ,  quarum  praesentiam 
Moleschott  negaverat,  revera  adesse  suspicatur, 
quia  Moleschott  de  fibris  nucleis  praeditis  loquitur, 
quales  certe  ad  elasticas  reduci  debent  5). 

Has  fibras  revera  esse  elasticas  ea  de  causa  potis¬ 
simum  magni  momenti  est ,  quum  inde  certum  indi¬ 
cium  ,  uti  cl.  Promotor  probavit ,  peti  possit  incipientis 
vomicae;  hae  enim  fibrae,  uti  probarunt  cl.  Mu! der  et 
Doct.  Donders,  tantae  sunt  tenacitatis,  ut  ipsius  acidi 
acetici  atque  potassae  causticae  actione,  quibus  fibrae 

1)  1.  c.  p.  38.  2)  1.  c. 

3)  Vid.  van  Leeuwcn,  Diss.  de  Aneurismate,  pag.  155. 

4)  I.ancet  1845.  ISn.  2,  p.  125  sqq.  5)  1.  c.  p.  123  sq. 

musculares  et  telae  conjunctivae  solvuntur,  resistant; 
ita  etiam  in  sputis  tum  in  incipiente  Phthisi  tum  in  de¬ 
cursu  occurrunt  atque  vomicae  praesentiam  indicant1 2). 

Has  fibras  in  pulmonum  cellulis  revera  elasticas  esse 
in  eodem  diarii  numero  postea  etiam  confirmavit  ipse 
Moleschott,  atque  potassa  caustica,  qua  reliquae 
partes  solvuntur  et  evanescunt,  optime  posse  demon¬ 
strari  confessus  est  2):  fibrarum  autem  muscularium 
juxta  methodum  cl.  Mulderi  praesentiam  in  cellulis 
etiam  confirmare  conatus  est,  diluendo  aquae  ope  frus¬ 
tulum  pulmonis  atque  per  tres  dies  macerando  exposuit 
acido  nitrico  concentrato  et  dein  ammoniae  ,  quando 
colore  flavo ,  quo  proteini  praesentiam  indicatur,  fibrae 
musculares  conspicuae  redderentur;  magnum  tamen 
numerum  fibrarum  non  inveniri  testatur  3). 

Postea  Auctor  probare  conatus  est  structuram  pul¬ 
monum  in  avibus  cum  illa  mammalium  convenire, 
quod  tum  in  avibus  tum  in  mammalibus  vesiculae  et 
parietales  et  terminales  invenirentur  ,  vesiculae  autem 
terminales  frequentiores  in  mammalibus,  parietales 
frequentiores  essent  in  avibus  4). 

Cl.  Promotor  vesicularum  nexum  et  structuram 
ex  industria  etiam  investigavit  illamque  optime  con¬ 
spici  posse  opinabatur,  si  frustulum  pulmonis  ali- 


1)  Lancet  1845  ,  No.  7,  pag.  401.  Over  het  aanwezen  van  veer- 
kragtige  longvezelen  in  sputa  van  Phthisici ,  ais  een  zeker  teeken 
van  het  bestaan  eener  vomica,  door  J.  L.  C.  Schroeder  van  der 
Kolk. 

2)  Lancet  1.  c.  pag.  447  sqq.  3)  Lancet  1.  c.  pag.  451. 

4)  Moleschott,  Nieuwe  bijdrage  tot  de  kennis  der  fijnere  struc- 

tuur  van  de  longen  ,  in  het  Tijdsohrift  v.  Nat.  Geschied,  en  Physiol, 
van  van  der  Hoeven,  D,  p.  3  sq. 


quamdiu  in  spiritu  vini  positum ,  ut  omnis  aer  esset 
expulsus ,  ita  sub  Microscopio  poneret ,  ut  in  vitri 
cavitate  quadam  exigua  reciperetur  frustulum,  in  ipso 
spiritu  vel  aqua  natans,  et  dein  lamella  tenui  vitrea 
ita  tectum  ,  ut  nullibi  premeretur ;  hac  ratione  vesi¬ 
culae  expansae  et  impletae  spiritu  ,  ut  formam  natu¬ 
ralem  servent ,  neque  flatu  neque  vasorum  inpletione 
laedi  possint ,  optime  pervestigari  et  conspici  pos¬ 
sunt  ,  quando  nullum  dubium  superesse  potest ,  quin 
vesiculae  varia  ratione  mutuo  communicent ,  cujus 
formae  figuram  proprio  manu  confectam  commentationi 
addidit  *);  hac  etiam  ratione  decursus  fibrarum  elasti¬ 
carum,  quae  ad  margines  vesicularum  potissimum  de¬ 
currunt  ,  manifeste  conspiciuntur.  Ex  hac  figura  ap¬ 
paret,  non  tantum  vesiculas  inter  sese  communicare, 
sed  saepe  septa  vel  parietes  vesicularum  adeo  angusta 
et  parva  esse ,  ut  oppositi  vesiculae  parietes  tantum 
trabeculis,  per  quas  plures  fibrae  elasticae  decurrunt, 
conjungantur,  quales  trabeculas  cl.  Promotor  in  figura 
commentationi  addita  ad  naturam  delineavit ,  quae 
etiam  in  nostro  icone  12  Tab.  2  conspiciuntur.  Fibrae 
illae  elasticae  satis  magna  tenacitate  invicem  cohaerere 
videntur,  utpote  quod  in  sputis  phthisicorum,  uti  cl. 
Promotor  mihi  saepius  ostendit,  qualesque  in  commen¬ 
tatione  citata  delineavit  2) ,  saepe  nexus  fibrarum , 
uti  per  plures  cellularum  margines  aut  septa  decur¬ 
runt,  inmunis  servatur. 


1)  Yid.  Tab.  II.  Fig. 


2)  Lancet  1.  c,  pag.  4. 


PARS  SECUNDA. 


Antequam  mentionem  faciamus  de  iis  ,  quae  obser¬ 
vationes  microscopicae  nos  de  structura  pulmonum 
docuerunt,  non  incongruum  videtur,  quaedam  de 
praeparandi  methodis  praemittere.  Tum  ab  antiquio¬ 
ribus  ,  tum  etiam  a  recentioribus ,  pulmonum  structu¬ 
rae  indagatoribus,  duae  ingressae  sunt  viae;  pulmones 
enim  aut  insufflatione  aeris  dilatatos  siccarunt ,  aut 
tracheam  et  bronchias  cum  materiis  liquidis  ,  uti  hy- 
drargyro ,  vel  etiam  aliis  calefactis  sed  post  refri¬ 
gerationem  consolidantibus ,  uti  cera ,  gelatina  et  talibus 
implerunt ;  nonnulli  denique  vasa  sanguifera  implere 
conati  sunt  materiis  colorantibus. 

Pulmonum  recentium  vasa  sanguifera  a  nobis  ple¬ 
rumque  impleta  sunt:  Venae  pulmonales  nempe  materie 
rubra,  arteriae  autem  materia  coerula.  Materia  rubra 
a  nobis  adhibita ,  erat  Sulphur etum  Hydrargiri  (cin¬ 
nabaris)  in  pulverem  subtilissimum  coactum ,  non¬ 
numquam  usi  sumus  colore  eximie  rubro  ,  qui  a  coccino 
producitur  ;  hae  materiae  colorantes  vel  cum  terebin¬ 
thina  et  cera ,  vel  cum  solutione  spirituosa  Gumm, 


copal  vel  gelatinae  solutione  mixtae ,  aci  injectiones 
vasorum  sanguiferorum  perficiendas  adhibebantur. 
Colorem  coeruleum  nobis  praebebat  sic  dictum  coe¬ 
ruleum  Berolinense ;  quum  autem,  color  ille,  uti  in 
commercio  prostat ,  cum  alumina  subtiliter  divisa 
inquinatus  sit,  semper  colorem  illum  coeruleum  prae¬ 
paravimus  ex  solutione  Sulphatis  deutoxidi  Ferri ,  cum 
solutione  sic  dicti  Prussiatis  potassae  et  Ferri  praeci¬ 
pitati  (hae  solutiones  ita  erant  praeparatae,  ut  partes 
aequales  singularum  solutionum  ad  neutralisationem 
sufficerent).  Color  ita  praeparatus  adeo  erat  divisus, 
et  tam  concentratus,  ut  in  vasa  minima  inmissus  tamen 
semper  sub  microscopio  bene  distingui  posset,  hanc 
ob  causam  interdum  etiam  Venas  pulmonales  hac 
materia  implevimus  eo  consilio,  ut  hae  melius  sub  mi¬ 
croscopio  possent  explorari. 

Color  ille  coeruleus  autem  interdum  dealbescit 
et  decoloratur,  sed  tunc  guttula  alicujus  acidi  vel 
sulphurici  diluti ,  vel  acetici  vel  hydrochlorici  aut 
tartarici  diluti  denique ,  colorem  restituit.  Scilicet 
soda  in  sero  sanguinis  atque  omni  textura  praesens 
hanc  materiem  coeruleam  magis  minusve  decolorat ; 
hinc  licet  etiam  cujusdam  partis  vasa  bene  colore 
coeruleo  impleta  prima  fronte  videantur,  mirum  est, 
quantopere  color  coeruleus  increscat  addendo  guttulam 
acid.  sulphur,  diluti;  hoc  potissimum  eximiae  est  uti¬ 
litatis  pro  speciminibus  Microscopicis  ;  si  enim  quae¬ 
dam  particula  ,  cujus  vasa  hac  materia  coerulea  im¬ 
pleta  sunt,  sub  Microscopio  ponatur,  jam  elegantissimum 
exhibet  spectaculum  ,  addendo  guttulam  dilutam  acidi 
sulphur,  quantopere  vasa  etiam  minima  et  ultima  antea 


non  colorata  cito  coerulescere  incipiant ,  ita  ut  hinc 
color  satis  intense  coeruleus  oriatur,  in  quo  licet 
objectum  quadringenties  et  ultra  adauctum  sub  Micros- 
copio  conspicias,  ne  minimum  frustulum  vel  pulvis 
detegi  possit,  ut  aequabilem  solutionem  tunc  exhibeat. 
Tamen  monendum  acidi  sulphurici  applicationem  ali¬ 
quando  nocere  ,  quod  inprimis  valet  de  pulmonum 
vesiculis ,  quae  illo  acido  ,  diluto  licet ,  contrahuntur  et 
minores  fiunt ,  quod  de  aliis  partibus  corporis  minus 
valet ;  hinc  saepe  adhibuimus  acidum  aceticum  dilu¬ 
tum,  quod  equidem  colorem  coeruleum  lentius  adau¬ 
get,  quam  acidum  Sulphuricum,  verum  figuram  cel¬ 
lularum  non  commutat;  si  vero  particula  quaedam  acido 
sulphurico  diluto  sit  madefacta ,  necesse  est ,  si  quis 
exsiccatione  servare  velit ,  ut  prius  aqua  destillata 
diluat  et  acid.  sulph.  abstergat ,  quum  hoc  acidum 
restans  exsiccatione  magis  concentratum  redditum  par¬ 
ticulam  destrueret ;  color  coeruleus  tali  lotione  non 
diminuitur.  Has  animadversiones ,  cl.  Promotor  mihi 
communicavit,  qui  singularem  illam  proprietatem,  qua 
color  ille  adeo  acidis  augetur  ,  detexit ;  haec  materies 
sane  perfectissimam  compositionem  constituit  ad  vasa 
subtulissime  et  perfecte  sine  ulla  effusione  implenda , 
ut  nulla  alia  substantia  subtilitate  atque  penetrandi  vi 
e  longinquo  cum  tali  massa  possit  comparari,  quam 
ob  rem  omnibus  Anatomicis  utique  commendare  pos¬ 
sumus  ;  de  sic  dicto  coeruleo  Berolinense,  quale  vulgo 
prostat ,  haec  non  valent ;  cl.  Promotor  autem  jam 
per  plures  annos  consuevit  ita  hanc  materiem  compo¬ 
nere  :  particulae  demum  microscopicae  vasis  impletis 
si  exsiccantur ,  optime  balsamo  canadensi  tectae  ser- 


vantur  inter  duas  laminas  vitreas ,  quod  balsamum 
jam  per  se  insigniter  colorem  coeruleum  adauget , 
licet  semper  madefactio  acidi  praegressa  sit  commen¬ 
danda,  quam  rationem  cl.  Prof.  Harting  vulgo  adhibet. 

Quaedam  etiam  experimenta  a  nobis  sunt  instituta 
cum  aliis  materiebus  colorantibus ,  quae  fortasse  ad 
vasa  implenda  possent  inservire ;  ita  adhibuimus  colo¬ 
rem  rubrum  ,  qui  oritur,  si  S ulpho- C janur etum  Po- 
tassii  miscetur  cum  Solutione  Sulphatis  deutoxidi  Ferri; 
igitur  usi  sumus  solutionis  horum  salium  partibus 
aequalibus,  quae  postquam  mixtae  erant  colorem  pro¬ 
funde  rubrum  effecerunt ;  hanc  solutionem  coloratam 
gelatinae  admiscuimus,  eo  tamen  cum  effectu,  ut 
statim  fere  gelatina  coagularet ;  jam  loco  gelatinae 
communis  ichthyocollam  adhibuimus,  quae  non  statim 
coagulabat  et  cum  hac  mixtura  vasa  implevimus  san- 
guifera  pulmonum  vituli,  sed  mox  vidimus  hanc  im- 
pletionem  nobis  non  successisse,  quia  adstringendi  hujus 
materiae  vi  pulmo  vitulinus  converteretur  in  massam 
solidam  fere  informem  ,  ubique  ,  etiam  extra  vasa , 
materia  rubra  impletam  ;  causa  haerere  videtur  in  sul- 
phate  deutoxidi  Ferri ,  quod  uti  notum  est,  actionem 
valde  adstringentem  habet.  Loco  materiae  colorantis 
rubrae  flavum  colorem  tentavimus  ,  et  quidem  colo¬ 
rem,  qui  emulsione  Gummi  guttae  praebetur,  quamvis 
satis  profunde  flava  tincta  erat  gelatina ,  emulsioni  ad¬ 
mixta  ,  tamen  nostro  scopo  non  satisfecit ,  quia  sub 
microscopio  color  nimis  dilutus  erat. 

Color  flavus ,  qui  oritur,  si  solutio  Acetatis  Plumbi 
cum  solutione  Bichromatis  Potassae  miscetur,  non  sa¬ 
tisfecit  ,  quia  in  pulmones  facilius  effusio  oritur  et 

quia  multa  grana  sub  microscopio  in  vasis  conspi¬ 
cua  imagines  vasorum  conturbant.  Quum  Vir  Clar. 
Retzius,  Anatomiae  Professor  in  Universitate  Stock- 
holmiensi,  liic  per  aliquot  dies  degebat,  praeparata 
quaedam  microscopica  Viro  Clarissimo  Schroeder 
van  der  Kolk  donum  dedit,  et  inter  ea  pulcherri¬ 
mas  injectiones  pulmonum  foetus  suilli;  bronchias  liorum 
pulmonum  Vir  Clar.  Retzius  implevit  materie  com¬ 
posita  ex  cerussa  et  oleo  lini;  nos  etiam  eandem  ma¬ 
teriam  bono  cum  successu  adhibuimus.  Quum  vero 
non  semper  satis  ille  massa  condensetur  atque  e  la¬ 
mellis  dissectis  pro  microscopio  effluat ,  non  semper 
placuit.  Quum  pulmones,  respiratione  incepta,  semper 
aere  impleti  maneant,  aer  ille  saepius  impedit,  quomi¬ 
nus  vasa  sanguifera  minutissima  materia  colorante 
inpleantur ;  illud  impedimentum  satis  etiam  augetur 
dilatatione,  quam  aer  subit,  si  pulmones  durante  im- 
pletione  ,  positi  sunt  in  aqua  calida,  (37°  thermometri 
Celsii) ,  quod  semper  necesse  est ,  si  vel  cera  vel  ge- 
latina  ad  vasa  implenda  adhibetur ;  impedimentum 
hujus  aeris  tollere  conati  sumus  hac  methodo :  pul¬ 
mones  sub  campana  anthliae  pneumaticae  imposita 
posuimus  et  hujus  instrumenti  ope  aerem  repetitim 
removimus,  ut  vasorum  impletio  post  illam  operatio¬ 
nem  revera  facilius  et  melius  posset  perfici.  Pulmones 
etiam  insufflatione  aeris  dilatavimus  et  postea  sicca¬ 
vimus  ,  sive  antea  vasa  essent  impleta  vel  non  im¬ 
pleta.  Denique  pulmonis  integri  Vasa  impleta  sunt 
ita,  ut  massam  composuerit  cl.  Promotor  ex  tereben- 
thina  et  resina  Mastiche  cum  pauxillo  cerae  additae, 
ita  ut  materiem  sisteret  et  tenacem  et  tamen  satis 


magnae  consistentiae ,  quando  coloribus  diversis  im- 
praegnavimus ;  ita  arterias  pulmonum  colore  coeru¬ 
leo,  Venas  vero  rubro,  et  bronchias  cerussae  ope  albo 
colore  tinctas  implevimus ;  post  cerae  coagulationem 
pulmo  in  Acido  Hydrochlorico  diluto  positus  est 
per  aliquot  menses ,  ut  tela  solveretur,  conservaren¬ 
tur  autem  Vasa  et  broncliiae;  talia  enim  praeparata 
renum  et  liepatis  antea  a  Viro  Clar.  Schroeder 
van  der  Kolk  optimo  eventu  erant  confecta.  Postea 
autem  observavit  cl.  Promotor,  illam  massam ,  quae 
ope  cerussae  albo  colore  erat  tincta ,  nimis  reddi 
fragilem,  ut  egregium  et  admirabile  confectum  specimen 
postea  sua  sponte  nimia  duritie  et  fragilitate  diffra¬ 
ctum  sit  et  penitus  corruptum,  ut  igitur  plumbi  prae¬ 
paratis  hunc  in  scopum  uti  non  possimus  ;  melius  est 
materiem  illam  resinosam  adhibere  nullo  colore  tinctam , 
quam  album  talem  colorem  addere.  Sua  sponte  patet, 
postquam  pars  satis  diu  actioni  acidi  hydrochlorici  di¬ 
luti  fuerit  exposita  ,  partes  jam  corrosas  siphonis  mi¬ 
noris  ope  aquae  flumine  leviori  ablui  et  abstergi ,  quod 
prudentem  manum  postulat. 

Praeter  pulmones  hominis  ,  etiam  quorumdam  ani¬ 
malium  uti  ovis,  bovis,  vituli,  leporis,  echini,  felis 
et  suis  indagavimus  et ,  rara  data  nobis  fuit  occasio 
benevolentia  cl.  Prof.  W.  Vrolik  Amst.,  etiam  pulmo¬ 
nes  balaenae,  Hyperoodon  dictae,  et  cervi  elaphi  ex¬ 
plorare. 

Microscopia  varia  adhibuimus  ,  sed  imprimis  ea , 
quae  recentiori  tempore  a  Powls  et  Dollond  Londini , 
ab  Amici  Florentiis  confecta  sunt ;  ubi  autem  minori 
opus  esset  vi  augenti  ,  interdum  adhibuimus  micros- 


copia,  huic  scopo  optime  inservientia,  ab  Adams, 
Martin  et  nostrate  vanDeyll  antea  instructa,  quae 
etiam  a  Viro  Clarissimo  II arti ng  in  lectionibus  suis 
de  Histologia  adhibentur.  Plerumque  cl.  Harting 
eximio  suo  auxilio  et  sagacitate  in  experimentis  mi- 
croscopicis  nobis  adfuit. 

Transeundum  est  igitur  nunc  ad  ipsum  examen  de 
subtiliori  pulmonum  structura,  primo  agendum,  erit 
de  Apparatu  Aerifero ,  dein  de  Apparatu  Sanguifero  , 
denique,  detexturis ,  e  quibus  hi  apparatus  sunt  compositi. 

1.  Apparatus  Aeri/ erus. 

Ille  Apparatus  componitur  duabus  partibus,  primo 
nempe  systema  quoddam  tuborum  adest,  qui  aerem  in 
pulmones  ducunt ,  aut  ex  iis  vicissim  emittunt  (trachea 
scilicet,  bronchiae  et  subdiviones  earum);  2°.  inveni¬ 
mus  apparatum  vesicularem  ex  multis  parietibus  mem¬ 
branosis  et  dissepimentis  plurimis  constantem,  cujus 
apparatus  ope  praecipue  sanguis  cum  aere  in  contac¬ 
tum  venit. 

Si  exiguum  pulmonis  frustulum ,  e  quo  omnis  aer 
expulsus  fuit  v.  c.  immersione  in  Spiritu  vini  supra 
dicta  ratione,  sub  microscopio  ita  ponamus,  ut  com¬ 
primi  non  possit ,  plurimas  conspicimus  cavitates ,  vel 
vesiculas  diversae  omnino  magnitudinis,  quae  mutuo 
cohaerent,  et  ostiis  patulis  inter  se  communicant ; 
haec  ostia  vulgo  aequare  fere  videntur  ipsam  vesicu¬ 
larum  diametrum,  ut  hoc  sensu  cum  alveolis  apium 
possent  comparari,  uti  Rossignol  voluit  1).  Margines 


1)  Recherches  sur  la  structure  intime  du  poumon  etc. ,  pag.  21. 

harum  vesicularum  vel  alveolorum  imprimis  fibris  ela¬ 
sticis  constituuntur,  quae  potissimum  ibi  aggregatae 
sunt,  suaque  elasticitate  ipsam  formam  vesicularum 
ita  conservant,  ut  impediant,  quominus  collabi  possint; 
hinc  si  etiam  vitro  compresseris  vesiculas,  mox  tamen 
pristinam  formam  recipiunt,  semperque  apertae  ser¬ 
vantur  ;  nonnullae  tamen  fibrae  etiam  per  parietes 
vesicularum  decurrunt,  illosque  sustinent,  licet  semper 
pauciores  numero,  quam  ad  margines ;  vesicularum 
vicinarum  parietes  vulgo  arcte  sibi  agglutinati  viden¬ 
tur,  ut  tantum  vasa  sanguifera  intersint ,  quibusdam 
autem  locis ,  neque  raro  fibrarum  elasticarum  fasciae , 
per  vesicularum  margines  ductae,  ab  harum  parietibus 
recedunt,  atque  trabecularum  sub  forma  ab  uno  pa¬ 
riete  ad  alium  transeunt,  iliaque  ratione  plures  vesicu¬ 
las  mutuo  quasi  convinciunt  et  sustinent,  quales  egregie 
conspici  possunt  in  Tab.  1.  litt.  g.  g.  et  Fig.  12  Tab.  2. 

Rossignol  tales  trabeculas  non  admittere  videtur 
in  pulmone  sano,  atque  ex  Emphysematis  specie  ex¬ 
plicat,  quo  septa  vesicularum  absorpta  essent  aut  dila¬ 
cerata;  a$t  vero  constanter  illas  trabeculas  invenimus 
in  pluribus  pulmonibus  sanis  non  tantum  hominum, 
verum  etiam  vaccarum,  porci,  ovis,  cervi  Elaphi , 
aliorum  ,  ut  nobis  potius  videantur  pertinere  ad  sanum 
statum,  probabiliter  durante  incremento  pulmonum  in 
infantia  et  juventute  ortae  ;  ex  tali  dispositione  facile 
apparet,  lias  vesiculas  vel  alveolos  inter  sese  commu¬ 
nicare,  ita  ut  solus  talium  speciminum  conspectus  suf¬ 
ficiat,  ad  quemvis  non  praeoccupatum  convincendum. 
Ad  hanc  vesicularum  et  trabecularum  formam  demon¬ 
strandam  insufflatio  et  exsiccatio  pulmonum  minus  in- 

servire  potest ;  forma  enim  vesicularum  liac  ratione 
ex  parietibus  expansis  sibique  appressis  magis  angulosa 
redditur,  atque  rigidior,  uti  facile  apparet,  si  nostram 
figuram  cum  vesiculis  a  Bossignol  Fig.  1  exhibitis 
comparemus ;  etiam  insufflatione  et  nimia  tensione  pos¬ 
sunt  parietes  vesicularum  disrumpi ,  quapropter  op¬ 
timum  ,  simplicissimam  illam  methodum ,  quam  cl. 
Promotor  adhibuit,  sequi,  licet  insufflatio  et  exsiccatio 
utilitate  minime  careant.  —  Doct.  Moleschott  vero, 
licet  iconem  cl.  Promotoris  laudet,  dicit;  W as  Schroe- 
der  van  der  Kolk  besclirieben  hat,  sind  eben  nichts 
anderes,  ais  Blasschen,  die  einen  Broncliialastchen  auf- 
sitzen.  Die  unzahlige  Menge  von  Praeparaten ,  die 
ich  untersucht  habe ,  geben  mir  das  Pecht ,  dies  so 
bestinunt  auszusprechen  *).  Omnino  autem  auctor 
errat,  quando  tales  communicationes,  vel  uti  vocat  or¬ 
biculares  figuras,  quales  tum  in  nostra  Tabula  1,  tum 
2.  Fig.  12  expressae  sunt,  bronchiolorum  lumina  dis¬ 
secta  esse  autumat ;  circa  has  aperturas  enim  fibrae 
elasticae  circulares  decurrunt,  uti  in  fig.  nostra  12 
apparet,  qualis  decursus  in  bronchiolorum  ramis  non 
occurrit ,  in  quibus  plurimae  fibrae  elasticae  magis  ad 
longitudinem  ductae  sunt,  quarum  fines  dissectae  clare 
sub  Microscopio  tum  apparent;  tum  etiam  vasorum 
sanguiferorum  decursus  potissimum  longitudinalis  in 
bronchiis  observatur,  iliaque  vasa  sunt,  uti  Bossignol 
bene  observavit 1  2) ,  venae  pulmonales ;  circa  illas  aper¬ 
turas  vero  ,  quibus  mutuo  vesiculae  inter  se  commu¬ 
nicant  ,  tantum  rami  arteriae  pulmonalis  decurrunt , 


1)  Hollandiaclie  Beytrage  ,  1  B.  1  H.  pag- 12.  2)  1.  c.  pag.  17  et  38. 

Q  # 

eorumque  decursus ,  qualis  in  Tab.  1.  litt.  g.  g.  con¬ 
spicitur,  toto  coelo  differt  a  vasis  in  bronchiolorum 
ramis  obviis.  Caeterum  opinionem  doct.  Moleschott 
abunde  jam  refutavit  in  sua  egregia  commentatione 
doct.  Rossignol  1),  ut  his  plura  addere  non  opus  vi¬ 
deatur.  Licet  vero  hae  vesiculae  inter  sese  commu¬ 
nicent,  neque  ita  bronchiolorum  ramulis  sessiles  ad¬ 
haereant,  uti  Doct.  Reisseissen  et  Moleschott 
voluerunt,  tamen  minime  assentiendum  Bourgerio, 
pulmonum  vesiculas  ita  inter,  sese  cohaerere,  ac  si  in 
communem  labyrinthum  abirent.  Scilicet ,  uti  cl.  B er¬ 
res  jam  rite  delineavit,  tubuli  bronchiolorum  ante 
finem  dilatantur  inque  cavitatem  majorem  abeunt,  quas 
cavitates  Berres  vesiculas  ipsas  esse  dixit ,  quarum 
cavum  12  usque  32  sinubus  amplificaretur,  unde 
formam  fructus  rubi  vel  fragi  mentitur1 2 3);  fusius  au¬ 
tem  has  cavitates  infundibiliformes  investigavit  Ros- 
signol,  illasque  infundibula  vocavit,  quae  fines  sis¬ 
terent  bronchiolorum,  neque  mutuo  communicarent, 
nisi  ope  bronchiolorum,  quibus  insident.  In  cavitate 
horum  ipfundibulorum  continerentur  vesiculae  ,  apium 
alveolorum  instar,  unde  vesiculas  nuncupavit  alveolos , 
qui  alveoli  in  cavitate  infundibulorum  ostiis  patulis 
inter  se  communicant ,  atque  igitur  hiant  in  commu¬ 
ni  ,  quo  includuntur,  infundibulo  S).  His  ergo  in¬ 
fundibulis  terminarentur  bronchioli ,  ut  igitur  haec 
sententia  medium  quasi  teneat  inter  opinionem  doct. 
Reisseissen,  docentis  vesiculas  tantum  directe  ramulis 


1)  1,  c.  pag.  33  sqq. 

2)  Berres  1.  c.  pag.  189  tab.  XV  Fig.  1  b.  Tab.  3  fig.  9. 

3)  Rossignol  1.  c.  pag.  20  sqq. 

insidere,  et  Bourgerii,  qui  omnes  inter  sese  com¬ 
municare  opinatur.  Infundibula  autem  vicina  inter 
sese  communicare,  nisi  unico  ramo  vel  ostio,  cui  insi¬ 
dent,  negavit  Rossignol  *) ,  tamen  duo  vel  tria  in¬ 
fundibula  inter  se  jungi  ostiisque  separatis  in  commu¬ 
nem  bronchiolum  abire  docuit  2).  Si  ejus  figuram  2dam 
inspiciamus ,  ubi  infundibulum  ad  longitudinem  aper¬ 
tum  delineavit,  videtur  tamen  ostia  aperta  vicinorum 
infundibulorum  etiam  in  ipso  infundibulo  hiare ;  in 
scliematica  ejus  figura  7a  tantum  cum  ramis  cohaerere 
proposuit  3).  Denique  detexit  ipsos  bronchiolorum 
ramos  ultimos,  antequam  in  infundibula  abeunt,  intus 
etiam  exiguis  vesiculis  vel  alveolis  esse  obsitos,  quos 
igitur  alveolos  'parietales  vocavit  4) ;  pleraque ,  quae 
de  his  protulit  auctor,  confirmavit  propria  investigatio ; 
tales  v.  c.  alveolos  parietales  manifesto  vidimus  in  te¬ 
nuissimis  bronchiolorum  ramulis,  paullo  ante  dilatatio¬ 
nem  infundibiliformem  ;  ante  illum  enim  locum  bron¬ 
chiolorum  parietes  interni  ad  longitudinem  plani  sunt, 
nullis  sinubus  aut  valvulis  parietalibus  interrupti. 
Figura  horum  infundibulorum  inter  sese  differt;  ipse 
Rossignol  testatur  interstitia  inter  infundibula  praeter 
vasis ,  etiam  oppleri  exiguis  vesiculis  vel  alveolis  ma¬ 
gis  minusve  evolutis  5). 

Ut  vera  infundibilorum  forma  et  nexus  nobis  con¬ 
starent,  varios  investigandi  modos  tentavimus.  B os¬ 
si  gnol  tantum,  uti  vidimus,  inflatione  et  exsiccatione 
usus  est,  quibus  tamen  fit ,  ut  expansione  parietum 


1)  1.  c.  pag.  37.  2)  1.  c.  pag.  22.  3)  1.  c.  Fig.  7. 

4)  1.  c.  pag.  29.  Fig.  2.  a,  a.  5)  1.  c.  pag.  22. 

vesiculae  angulosae  aut  polvgonae  nimisque  rigidae 
appareant,  uti  jam  monuimus,  quod  etiam  in  figuris 
in  Possignolii  opere  exhibitis  dilucide  apparet  i). 

Primo  investigavimus  infundibula ,  quae  ad  pulmo¬ 
num  superficiem  basi  sunt  apposita ,  atque  pleurae 
tegmine  obducuntur,  quorum  figura,  ut  rite  appareret, 
variis  exhibitis  methodis,  maxime  placuit,  qua  cl.  Pro- 
motor  tubulos  aeriferos  prudenter  cera  atque  terebin¬ 
thina  nullo  addito  colore  implevit ,  ita  ut  jam  tantum 
viae  aeriferae  solae ,  jam  simul  vasa  sanguifera  sub¬ 
tiliter  implerentur;  quae  impletio  optime  successit, 
prius  pulmone  ope  anthliae  pneumaticae  ab  omni  aere, 
quantum  posset,  repetitis  vicibus,  evacuato;  si  jam  talis 
pulmonis  postea  siccati  plaga  superficialis  microscopio 
conspicitur,  egregie  apparent  infundibulorum  bases , 
atque  margines  septorum ,  quibus  alveoli  intus  consti¬ 
tuuntur  ;  si  enim  lamella  vasis  sanguiferis  materie 
coloranti,  cera  vero  non  colorata  impletis  infundibulis, 
terebenthinae  vel  balsami  canadensis  ope  humectatur, 
pellucida  redditur  cera ,  atque  omnia  egregie  conspici 
possunt;  Fig.  nostra  1,  a  cl.  Prof.  Harting  ad  natu¬ 
ram  deline ata ,  et  trigesies  aucta,  qui  illam  figuram 
in  hujus  dissertationis  usum  benigne  mihi  tradidit , 
egregie  has  infundibulorum  bases  cera  alba  immissa 
tumentes  et  expansas  e  vaccae  pulmone  repraesentat;  e 
qua  figura  apparet,  illa  infundibula  minime  adeo  re¬ 
gularis  sibique  aequalis  esse  formae,  ac  Rossignol  de¬ 
lineavit  figura  sua  1 ,  verum  omnino  diversae  esse  mag¬ 
nitudinis  et  formae ;  alia  enim  oblonga ,  alia  qua- 


1)  Fig.  1  et  2. 

drangularia,  alia  fere  rotunda  conspiciuntur.  In  homine 
forma  illa  penitus  cum  hac  figura  e  vacca  convenit , 
vaccae  autem  pulmones  elegit  cl.  Prof.  Harting,  ne 
Emphysematis  suspicio  oriretur. 

Infundibulorum  margines  foveis  indicantur,  ut  bases 
paulisper  tumeant;  idem  valet  de  alveolis  ipsis,  quo¬ 
rum  bases  paulisper  convexae  prae  marginibus  emi¬ 
nent  ,  ita  ut  alveolorum  margines  vel  septa ,  sulcis 
minus  profundis,  distinguantur  a  marginibus  infundi¬ 
bulorum  profundioribus  ,  uti  e  figura  laudata  clare 
apparet.  Quum  vero  hae  infundibulorum  bases  omnes 
tegantur  lamina  pleurae,  et  assedue  ipsis  thoracis  pa¬ 
rietibus  apprimantur,  generalis  pulmonum  superficies 
plana  est,  neque  ullibi  extuberare  magnopere  vesiculae 
possunt ;  talis  adspectus  in  pulmonibus  inflatis  et  ex¬ 
siccatis  minus  clare  apparet,  quum  tunc  bases  infun¬ 
dibulorum  post  exsiccationem  contractae  minus  extu¬ 
meant  ;  proponit  ergo  Fig.  nostra  infundibula  in  summo 
statu  inspirationis.  —  Quando  jam  tenuissima  lamella 
abscinditur,  minus  clare  septa  inter  infundibula  appa¬ 
rent  ,  atque  tantum  fere  septa  alveolorum  conspiciun¬ 
tur,  ut  vix  a  septis  infundibulorum  distingui  possint, 
quod  etiam  notavit  Kossignol  *)  atque  figura  ejus  1 
expressit,  quo  probatur,  non  multum  telae  conjunctivae 
inter  infundibulorum  parietes  interesse,  neque  crassis 
stratis  interpositis  separari  invicem. 

Intus  vero  in  parenchymate  pulmonum  infundibulo¬ 
rum  forma  minus  regularis  est,  in  pulmone  flatu  ex¬ 
panso  atque  siccato  forma  in  genere  convenit  cum 


1)  Rossignol  1.  c.  pag.  19  srj. 

descriptione  Rossignollii;  impletis  autem  infundibulis 
cerae  albae  ope,  sinus  vel  alveoli  extus  tumentes  clare 
apparent;  hinc  ut  rem  distincte  proponamus,  lubenter 
alteram  figuram,  20e3  auctam,  manu  cl.  Harting  ad 
naturam  delineatam  nobisque  oblatam  addidimus.  In 
hoc  specimine  arteria  pulmonalis  colore  coeruleo  erat 
impleta ,  vascula  autem  capillaria ,  propter  exiguum 
augmentum ,  singula  in  figura  distingui  non  poterant , 
ast  vero  egregie  contribuerunt ,  ad  ipsos  infundibulo¬ 
rum  et  alveolorum  margines  distinguendos;  in  hac  fig.13 
infundibulum  ad  longitudinem  apertum  proponitur ; 
apparet  simul,  bronchioli  ramum  prope  a  adhuc  esse 
aequalem,  nullis  sinubus  notatum  ,  quamdiu  sc.  duplici 
strato  elastico  adhuc  intus  obtegitur;  jam  vesiculae 
parietales  accedunt  basi  eminentes,  ut  extus  bronchioli 
ramus  nodosam  aut  tuberosam  faciem  adipiscatur; 
huic  insident  duo  infundibula,  quae  in  unum  ramu¬ 
lum  confluunt ,  quorum  alterum  litt.  /  integre  con¬ 
spicitur,  ad  litteram  d  apparet  infundibulum  trans¬ 
verse  dissectum ,  cum  alveolis  impositis  lateralibus ; 
simile  cum  paucioribus  alveolis  apparet  ad  litt.  e;  ad 
litt.  b  designantur  alveoli  laterales  aliorum  infundi¬ 
bulorum.  Optime  autem  infundibulorum  forma  vera 
apparet  ex  speciminibus  egregiis,  quae  cl.  Promotor, 
implendo  vasa  viasque  aeriferas  materie  resinosa,  varie 
colorata  pro  diverso  vasorum  genere  ,  confecit,  atque 
corrosioni  diuturnae  ope  acidi  hydrochlorici  exposuit. 

I11  pluribus  locis  infundibula  ipsique  alveoli  perfecte 
erant  impleti ,  atque  hic  illic  non  tantum  ramuli  ar¬ 
teriae  pulmonalis  coeruleo,  atque  venulae  rubro  co¬ 
lore  inter  infundibula  decurrentes  apparebant,  sed 

quibusdam  locis  vestigia  retis  capillaris  coerulei ,  quod 
alveolorum  parietes ,  uti  postea  videbimus ,  perreptat 
erant  perspicua ,  argumento  alveolos  atque  infundi¬ 
bula  perfecte  fuisse  impleta.  Talis  infundibuli  spe¬ 
cimen  ex  hominis  pulmone  sano  mediae  aetatis  cl. 
Promotor  magna  cura  ad  naturam  delineavit ,  quale 
50e3  auctum  sub  Microscopio  sese  obtulit;  in  hac  Fi¬ 
gura  15  ,  a  cl.  Promotore  mihi  data,  clare  apparet 
infundibuli  in  ipso  pulmonis  parenchymate  forma ; 
manifeste  enim  conspicitur,  quantopere  alveoli ,  vel 
eorum  bases  ex  infundibulo  extus  promineant,  quia  ma¬ 
teria  solida  impleti  sese  retrahere  non  potuerunt,  uti 
hoc  locum  habet ,  si  aere  inflantur  et  exsiccantur;  si- 
mulque  apparet,  cur  alveolis  mercurio  impletis,  Reis- 
seissen  aliique  auctores  decepti  fuerint,  quum  ad- 
spectum  vesicularum  sessilium  omnino  similent.  Hae 
vesiculae  extuberantes  interstitia  implent  inter  vicina 
infundibula  atque  vasa  sanguifera ,  dum  ipsa  vasa 
adimplent  spatia  inter  vesiculas  relicta ,  et  profundi¬ 
tates  ,  quale  spatium,  profundius  coloratum,  in  centro 
figurae  apparet ,  ita  ut  aliquando  vesiculae  extus 
protuberantes  ipsos  vasorum  sanguiferorum  trunculos 
ambiant. 

Ex  hac  figura  simul  patet,  alveolos  a  cl.  B  erres 
depictos  probabiliter  non  satis  fuisse  impletos,  quum, 
licet  infundibula  bene  proposuerit ,  alveoli  nimis  plani 
appareant  neque  satis  expullulare  videantur,  quamvis 
in  ejus  figuris  infundibula  75e3  aucta  proponuntur. 

J am  quaestio  est  gravissima ,  num  alveoli  vicini , 
uti  Rossignol  voluit,  inter  sese  communicent  tan¬ 
tum  ope  rami ,  cui  adhaerent ,  num  etiam  aliis  ostiis 

lateralibus;  illam  autem  Rossi gnollii  sententiam  sine 
dubio  falsam  esse  invenimus,  quum  et  in  aliis  pulmo¬ 
nibus  ,  et  luculentissime  in  iis  Cervi  Elapbi  aperturas 
minutissimas,  rotundas  et  inprimis  ellipticas  viderimus, 
quarum  ope  communicatio  inter  infundibula  vicina 
patebat.  Facile  autem  quis  objiceret,  bas  aperturas  esse 
orificia  infundibulorum,  sed  ex  mensura  earum  patet, 
non  cum  orificiis  illis  confundi  posse  haec  foramina: 
illa  magnitudine  aequabant,  0,90  ad  39,1  mikromilli- 
metri  *) 

media  ex  quinque  experimentis  erat,  24,3  m.m.m. 
Orificia  autem  infundibiliformia  infundibilorum  erant 
multo  majora,  quod  ex  sequenti  mensione  facile  patet: 
Orificia  superiora  (quorum  fines  non  plane  lucu¬ 
lenter  erant  conspicuae), 
a  533-866  m.m.m.  differebant 
media  mensura  ex  tribus 
674  m.m.m. 

Orificia  inferiora 
a  222-356  m.m.m. 
differebant;  media  e  tribus  mensionibus 

245  m.  m.  m. 

Igitur  patet,  has  aperturas,  quae  etiam  non  a  prae¬ 
parandi  methodo  sunt  repetendae,  longe  differre  ab 
orificiis  ipsorum  infundibulorum. 

Ceterum  illa  communicatio  etiam  pluribus  in  locis 
egregie  apparuit  in  frustulis  pulmonis  corrosi,  in  qui- 


1)  Ut  numerorum  series  major  evitetur,  secuti  sumus  rationem  a 
cl.  Prof.  Ilarting  adhibitam,  qua  millimetri  pars  pro  unitate 

fuit  sumta,  quam  expressimus  literis  m.m.m. 


bus  infundibula  vicina  saepe  ope  vesicularum  ductum 
intermedium  cohaerere  atque  mutuo  communicare  ma¬ 
nifeste  apparuit.  Si  jam  cum  illis  figuris  ,  in  quibus 
infundibula  atque  alveoli  extus  conspiciuntur,  compa¬ 
retur  figura  nostra  12,  clare  apparet,  qua  ratione  illi 
alveoli  intus  in  infundibili  cavo  inveniantur;  in  hac 
figura  alveoli  200es  aucti  conspiciuntur,  et  uti  antea 
monuimus ,  patet  non  tantum  alveolos  aut  vesiculas 
intus  ostiis  patulis  communicare,  sed  etiam  alveolorum 
parietes  aut  dissepimenta  pluribus  locis  trabecularum, 
varia  ratione  decurrentium ,  mutuo  cohaerere ,  quae  , 
quum  fibris  elasticis  gaudeant ,  alveolos  ipsaque  infun¬ 
dibula  sustinent ,  ne  ultra  modum  dilatentur. 

Has  cavitates  antea  cellulas  dictas,  nunc  Dr.  Ros- 
signol  alveolos  nuncupavit,  quod  admitti  potest,  si 
nemo  tantum  huic  nomini  regularitatem  mathematicam 
adjungat ,  quae  in  alveolario  apium  invenitur ;  in 
pluribus  locis  enim  alveoli  infundibulorum  aut  rotundi 
sunt ,  aut  magis  polygonam  figuram  referunt;  eorum 
parietes  vasis  cinguntur  minutissimis ,  confertissimis , 
saepe  optime  materia  colorata  implendis,  et  tunc  rete 
subtilissimum  constituentibus.  Fibrae  autem  elasticae 
potissimum  ad  margines  septorum ,  quibus  alveoli  con¬ 
stituuntur,  decurrunt ,  tamen  uti  jam  monuimus,  non¬ 
nullae  per  parietes  ipsos  etiam  decurrunt;  vasa  capil¬ 
laria  majora  hac  tela  sustinentur.  In  ipsis  parietibus 
infundibulorum  alveoli  inveniuntur,  in  ipsos  bronchio¬ 
lorum  ramos  sese  extendentes;  Rossignol,  qui  etiam 
illos  vidit,  eos  alveolos  parietales  vocavit,  nos  autem, 
antequam  ejus  commentatio  fuerat  edita,  cellulas  pa¬ 
rietales  vocavimus.  Magnitudo  alveolorum  aliquantulum 

differt;  animadvertendum  autem  est,  has  mensiones 
in  praeparatis  cera  impletis  et  in  Balsamo  Canadensi 
servatis  esse  institutas,  exsiccatione  enim  simplici 
praeparata  quodammodo  contrahuntur,  qualia  praepa¬ 
rata  in  suis  mensionibus  adhibuit  Rossignol. 

Alveoli  j  uxta  pleuram  positi,  differebant  al  7  7-356  m.  m.  m. 

Media  ex  quinque  mensionibus  255  m.m.m.  erat. 
Alveoli  ad  unum  centimetrum  a  pleura  distantes  , 
a  133-388  m.m.m. 

Media  ex  quinque  erat:  225  m.  m.  7n. 
Alveoli  ita  pariete  bronchioli  siti ,  ut  per  illum  parie¬ 
tem  conspicerentur.  177-333  m.m.m. 

Media  ex  quinque  erat:  237  m.m.m. 
Alveoli  parietales,  quae  in  bronchiolo  prope  hujus  ter¬ 
minum,  aperturis  sese  terminant  177-333  7n.7n.rn. 

Media  ex  quatuor  mensuris  244  m.m.771. 
Quod  attinet  ad  distributionem  tuborum  aeriferorum 
in  pulmonibus ,  antea  monendum ,  tracheam  post  bifur¬ 
cationem  in  bronchias  minutiore  dividi ,  ita  ut  dia¬ 
meter  earum  pedetentim  imminuatur  ad  1  millimetrum, 
ubi  jam  ^alveoli  parietales  incipiunt;  decursum  habent 
hi  bronchioli  alternantem  et  uti  dicunt,  in  Zigzag. 
Fines  bronchiolorum  dichotomi  aut  trichotomi  sunt  et 
semper  fere  dilatatio  bulbosa  conspicitur;  aperiuntur 
in  infundibula  bronchioli ;  mensionem  instituimus 
bronchioli  in  loco  tenuissimo,  ubi  alveoli  parietales 
jam  conspicui  erant,  hujus  ramuli  diameter  aequabat: 

377  m.  m.  m. 

Bulbus  (cavitas  potius),  in  quem  transit,  habebat  diame¬ 
trum  : 


488  m.  m.  7n . 

In  pulmone  inveniuntur  divisiones  polygonae  1)  , 
lobulos  dicere  consueverunt;  hi  lobuli  ope  telae  con¬ 
junctivae  inter  se  sunt  juncti,  formam  liabent  conicam 
aut  pyramidalem,  magnitudo  valde  differt,  in  genere  in 
quoque  lobulo  unus  bronchiae  ramus  intrat,  qui  in  eo 
se  ad  infundibula  convertit.  Bronchiae  durante  suo 
decursu  per  telam  pulmonum  ubique  tela  conjunctiva 
et  hic  illic  etiam  adipe  circumdantur;  cellulas,  quibus 
adeps  continetur,  sub  microscopio  etiam  vidi,  unde 
etiam  explicari  suspicor,  cur  plurimi  putarunt,  bron¬ 
chiolos  directe  in  cellulas  terminari ,  quum  ob  magnam 
diffractionem  lucis  ,  quae  adipe  producitur,  illis  facile 
quis  falli  posset. 

Sonus  respiratorius,  qui  tubi  acustici  ope  auditur, 
si  tubus  pectori  admovetur,  non  oritur  (in  sanis  nempe) 
ex  expansione  tantum  ,  quam  pulmones  subeunt 1  2)  , 
sed  quum  tela  elastica  inserviat  ad  cavitates  apertas 
tenendas,  non  temeraria  videtur  opinio,  illum  sonum 
produci  ex  aeris  motu  in  infundibula ,  quum  ex  tubo 
minoris  capacitatis  in  cavitatem  majorem,  dissepimen- 
tis  variis  instructam  transeat ,  contra  quos  dissepi- 
mentorum  margines  allidit  aer.  Apud  infantes  et  pueros 
secundum  Doct.  Rossignol  sonus  fortior  esset,  quia  in 
infantibus  ratio  capacitatis  orificiorum  omnium  infundi- 


1)  Hae  facile  per  pleuram  possunt  conspici,  oculo  etiam  non  ar¬ 
mato,  hae  divisiones  tela  cellulosa,  vasis  lymphaticis  et  pigmento  nigro 
indicantur. 

2)  Si  nempe  ille  sonus  produceretur  ab  ipsa  tela  pulmonum,  aeri 
intranti  cedente,  ratio  non  esset,  cur  in  individuis  junioris  aetatis 
fortior  esset  ille  sonus  ,  quum  hic ,  uti  hoc  in  genere  valet,  tela  faci¬ 
lius  deberet  cedere ,  contrarium  autem  experientia  duce  observa¬ 
mus. 

bulorum  ter  minor  esset,  quam  ipsa  infundibulorum 
capacitas;  in  adultis  vero  longe  alia  invenitur  ratio. 

Apparatus  Sanguiferus. 

Nullum  organon  ,  respectu  ad  copiam  vasorum  san- 
guiferorum,  comparari  potest  cum  pulmonibus;  excep¬ 
tis  enim  vasis  bronchialibus  ,  quae  ad  ipsam  nutritio- 
nem  pulmonum  inserviunt,  aliud  systema  vasorum  hic 
invenitur,  quod  cum  functione  pulmonis  intime  co¬ 
haeret;  est  hoc  systema ,  per  quod  omnis  sanguis 
corporis  ducitur,  ut  cum  aere  atmosphaerico  in  con¬ 
tactum  veniat.  Hoc  systema  componitur  ex  Arteriis 
et  Venis  pulmonalibus ,  arteriae  pulmonales  sangui¬ 
nem  ,  qui  viam  per  corpus  peregit ,  ex  cordis  ventri¬ 
culo  dextro  accipiunt ,  ut  ita  per  pulmones  transeat , 
atque  in  Venis  pulmonalibus  receptus  ad  cordis  atri¬ 
um  sinistrum  redeat,  eo  fine,  ut  de  novo  per  corpus 
circulationem  incipiat. 

Arteria  Pulmonalis. 

Plerumque,  si  vasa  materie  colorata  implere  conati  su¬ 
mus,  tubulus  in  ramo  majori  arteriae  positus  est,  quando 
plurimae  impletiones  tam  bene  successerunt,  ut  materies 
colorata  per  venas  pulmonales  rediret,  adeoque  omne 
systema  vasorum  fuerit  impletum.  Ubique  bronchias 
arteriae  Pulmonalis  rami  comitantur  in  decursu  suo 
per  pulmones;  quisque  lobulus  pulmonis  ramulum  ar¬ 
teriae  accipit,  qui  autem  diametro  in  genere  minor 
est,  quam  bronchia  comitans;  arteriae  satis  regulariter 

decrescunt  in  suo  decursu ,  et  denique  in  alveolorum 
parietibus  rete  formatur  vasorum  tantae  minutiae,  ut 
ramuli  hujus  retis  in  genere  in  diametro  non  majores 
sint,  quam  quod  singulis  modo  sanguinis  globulis , 
se  invicem  sequentibus,  transitus  per  liaec  vasa  con¬ 
cedatur.  Invenimus  enim  in  praeparato  pulmonis  ho¬ 
minis,  in  quo  vasa  ita  materie  colorata  erant  impleta, 
ut  materies  per  arteriam  inmissa  per  venas  rediret , 
magnitudinem  vasorum  esse  sequentem : 

differebat  a  4,5  ad  10,5  m.  m.  m . 
ex  quinque  mensionibus  media  magnitudo  erat:  6,8  m.  m.  m. 

Praeparatum,  quod  huic  mensioni  inserviit,  sumsi- 
mus  e  pulmone,  post  vasorum  sanguiferorum  impletio- 
nem,  insufflatione  aeris  dilatato  et  exsiccato;  frustulum 
autem  illud,  ut  in  statum  naturalem,  quantum  fieri 
posset,  reduceretur,  aqua  aliquantulum  est  liumecta- 
tum,  et  postea  in  acidi  Arsenicosi  solutione  (diluti 
1  ad  500)  conservatum.  Alveolorum  parietes  rete 
cinguntur  vasorum  tam  subtili ,  ut  primo  adspectu 
nil  nisi  vasa  esse  diceres;  vasa  enim  in  omni  direc¬ 
tione  decurrunt ,  innumeras  anastomoses  inter  se  ineunt, 
sed  spatia  plerumque  ovalia  relinquunt,  quae  terminis 
acutissimis  a  vasis  sunt  distincta,  in  eodem,  quod 
mox  adhibuimus,  praeparato,  haec  spatia  a  vasis  libera 
non  majora  erant  in  maxima  eorum  dimensione,  quam: 

1,1  ad  1,8  m.  m.  m. ; 

dum  media  magnitudo  e  quinque  mensionibus  1,3  m.rn.m. 
adaequabat.  Ejusdem  pulmonis,  (de  quo  supra  locu¬ 
tus  sum)  frustula  abscissa  alio  modo  servavimus,  nempe 
in  balsamo  Canadensi,  postquam  cum  oleo  Terebin¬ 
thinae  erant  humectata;  experimenti  causa  etiam  in 


his  frustulis  magnitudinem  et  vasorum  et  spatiorum  , 
quae  inter  illa  inveniuntur,  determinavimus.  Yasa  et 
spatia  semper  in  uno  eodemque  praeparato  metiti  su¬ 
mus;  pervenimus  ad  eventus  .sequentes : 

Yasa  magnitudine  differebant  a  4,5  ad  2,4  m.  m.  m. 
media  ex  quinque  mensionibus  3,4  m.  m.  m. 

Spatia  differebant  magnitudine  ab  1,3  ad  7,8  m.m.m. 
media  mensura  ex  quinque  erat  5,9  7n.7n.rn. 

In  hoc  igitur  praeparato  spatia  erant  majora,  vasa 
autem  minora,  quam  in  supra  notato.  In  alio  prae¬ 
parato  mensuras  invenimus  sequentes  ,  praeparatum 
in  balsamo  Canadensi  etiam  erat  conservatum. 

Yasa  differebant  a  4,2  ad  7,5  7n.rn.7n.;  media  ex 
quinque  mensuris  erat  2,8  m.  m.  m. 

Spatia  in  eodem  praeparato  differebant  a  0,9  ad 
2,7  m.  7 71. 77i. : 

media  mensura  ex  quinque,  erat  0,97  m.  m. m. 

Ex  his  mensionibus  apparet,  vasa  probabiliter  durante 
vita,  potius  paullo  majora  fuisse,  quam  nos  in  specimi¬ 
nibus,  quorum  vasa  arte  erant  impleta,  sive  humidis, 
sive  sicc&tis  invenimus;  medium  enim  prioris  mensio¬ 
nis  aequabat,  6,  8,  m.  m.  tu. ;  in  speciminibus  siccatis 
medium  mensionis  redibat  ad  4,4  m.m.  ??z. ,  imo  ad  2,0 
m.m.m.,  quod  ex  conditione  sicca,  qua  vasa  erant 
contracta,  explicandum;  corpuscula  autem  sanguinis,  in 
homine  sano,  secundum  exactissimas  dimensiones  cl. 
Prof.  Hart in  g  aequant  7,7  m.  m.  7n.  *);  ergo  vix  per 
vasa  pulmonum  talia  transiissent ,  argumento  etiam  in 
priori  experimento,  vasa  insequenti  humectatione  non 


1)  P.  H  a  r  t  i  n  g  Recherch.  Micrometriques.  Traj.  ad  Rhen.  p.  37  et  38. 

ad  normalem  diametrum  fuisse  redacta.  Ergo  vasa 
adhuc  majora,  spatia  intermedia  adhuc  minora  erant 
in  statu  sano ,  quam  nos  vidimus. 

Quod  ad  divisionem  ramorum  arteriarum  attinet , 
animadvertendum  est,  non  alveolum  quemque  singu¬ 
lum  ramulum  accipere,  quum  hoc  tantum  valeat  de 
infundibulis ,  ita  ut  lobulus ,  infundibula  continens  , 
accipiat  truncum  arteriae,  ille  truncus  ad  numerum 
infundibulorum  dividatur,  et  iterum  subdividatur. 

Generalis  hujus  distributionis  aliquam  ideam  exhibet 
figura  nostra  14,  in  qua  alveoli  ex  vacca  in  lamella 
prope  superficiem  pulmonis  20e3  aucti  conspiciuntur; 
tantum  nonnulli  trunculi  majores  in  hac  figura  dis¬ 
tingui  possunt;  a ,  a,  indicat  ramulos  venae  pulmona¬ 
lis  ,  inter  infundibula  decurrentes ,  b,  trunculum  arte¬ 
riae  pulmonalis,  porro  bini  rami  5,  b,  transversim  dissecti 
sunt;  infundibula  cera  non  colorata  pellucida  ope  bal¬ 
sami  canadensis  postea  applicati  erant  impleta,  ita  ut 
in  cavo  infundibulorum  inspici  posset,  atque  dissipe- 
menta  alveolorum  essent  perspicua  coloratis  vasis  ca¬ 
pillaribus,  quae  autem  nimis  minuta  erant,  quam  ut 
sub  augmento  tam  exiguo  possent  distingui,  aut  in 
figura  exprimi;  etiam  cavitas  infundibuli  hic  non  ex¬ 
pressum  est,  ne  confusio  in  figura  oriretur.  Figuram 
hanc  confecit  cl.  Prof.  Harting. 

Famulos  capillares  ultimos  vero  arteriae  pulmonalis , 
quales  per  alveolorum  parietes  decurrunt,  egregie 
proponit  Tabula  nostra  1,  quam  magna  cum  cura  ad 
ipsum  specimen  cl.  Promotor  delineavit,  vi  Microscopii 
117  augentis  adhibita. 

O 

Lamina  tenuis  alveolorum  parietes  repraesentans 

desumta  est  ex  pulmone  vaccae,  prope  superficiem,  in 
quo  arteria  pulmonalis  felicissime  colore  coeruleo ,  ra¬ 
tione  antea  descripta,  erat  impleta,  quando  jam  inflato 
et  exsiccato  pulmone  lamella  tenuissima  non  longe  a 
superficie  pulmonis  descissa  est ,  atque  acido  prius 
addito  et  dein  aqua  abluto ,  exsiccata  sub  balsamo 
canadensi  inter  duas  laminas  vitreas  servatur. 

Pars  delineata  exacte  aequat  unum  millim.  longi¬ 
tudine  ,  quod  linea  addita  designatum  est ,  ipsiusque 
frustuli  magnitudinem  naturalem,  ut  melius  de  subti¬ 
litate  et  copia  horum  vasorum  judicari  possit ,  quam 
accuratissime  adjunxit  cl.  Promotor,  quod  conspicitur 
ad  litt.  A.;  idem  frustulum  117  adauctum  in  figura 
BBBB  conspicitur.  Litera  a  indicat  ramulum  ar¬ 
teriae  pulmonalis ,  ex  quo  plures  ramuli  minuti  ipsos 
alveolorum  parietes  et  margines  ingrediuntur,  horum 
vasorum  dantur  nonnulli  ramuli  b ,  b,  b,  b,  qui  ad  mar¬ 
gines  alveolorum  potissimum  decurrunt;  primo  opinati 
fuimus,  tales  ramulos  ubique  ad  margines  duci,  unde, 
oriebatur  systema  capillare,  per  parietes  alveolorum 
ductum,  Jitteris  e,  e,  e  indicatum;  quale  systema  etiam 
describere  Rossignol  videtur,  qui  tamen  plura  retia 
distinguit,  quam  revera  adesse  videntur,  quum  non 
tam  acute  separata  sint  haec  vasa  diversa  *). 

Subtilior  autem  investigatio  nos  docuit,  haec  vascula 
marginalia  non  uno  trunculo  indiviso  progredi ,  verum 
in  idem  systema  capillare  jam  resolvi ;  ast  vero  cum 
in  specimine  margines  alveolorum  paulo  magis  elevati 
sint ,  quam  centrum ,  quod  in  figura  quodammodo 


1)  Rossignol  1.  c.  pag.  54, 

expressum  est ,  ad  margines  alveolorum  vasa  ita  supra 
semet  invicem  posita  conspiciuntur,  ut  interstitia  non 
amplius  distingui  possint,  unde  species  trunculi  con¬ 
tinuati  ubique  ad  margines  alveolorum  apparet ,  tamen 
maximum  flumen  sanguinis  revera  ad  margines  perfici 
videtur;  per  parietes  autem  admirabili  ratione  vascula 
tenerrima  expansa  sunt,  atque  adeo  cohaerent  et  inter 
sese  confluunt,  ut  spatium,  quod  occupant,  superet 
spatium  inter  vasa  intermedium  ,  quod  ex  ipsa  figura 
facile  conspici  potest.  Hoc  systema  capillare  ab 
uno  alveolo  in  alterum  transit,  atque  igitur  per  plures 
alveolos  aut  vesiculas  continuato  rete  sese  expandit , 
usque  dum  in  venulas  ,  sanguinem  arteriosum  jam 
vehentes  transeat,  inque  ipsos  venularum  trunculos 
minores  colligatur,  uti  conspicitur  in  figura  nostra,  litt. 
c  d.  Hae  venulae  magis  dichotoma  ratione  divisae 
ductu  rectiori,  cursuque  minus  flexuoso  vulgo  ab  ar¬ 
teriolis  pulmonalibus  distinguuntur.  His  accedit,  quod 
Promotor,  ne  in  figura  confusio  oriretur,  tantum  unius 
laminae  tenuissimae  vasa  delineare  potuerit ;  equidem 
ad  literas  h,  h ,  h,  duos  alveolorum  parietes  sibi  superin- 
positos  exprimere  conatus  est,  cujus  parietis  inferioris 
vascula  per  interstitia  retis  superioris  lamellae  trans- 
lucent ;  verum  Lithographo  non  successit  in  icone  hanc 
duplicem  seriem  tam  exacte  et  perspicue  reddere , 
quam  Promotor  hoc  in  sua  delineatione  expressit. 
Plures  tamen  parietum  alveolorum  series,  juxta  et  su¬ 
pra  se  invicem  sunt  positae,  quas  transit  rete  capillare 
subtilissimum ,  sanguinem  a  trunculo  arteriae  pulmo¬ 
nalis  in  venulam  pulmonalem  ducens  ,  unde  effici¬ 
tur,  quam  parum  opinio  cl.  Peisseissen  naturae  ipsi 

respondeat,  quum  opinatus  fuerit,  singulam  vesiculam 
adire  ramulum  arteriolae  pulmonalis  ab  uno  latere , 
atque  in  latere  vesiculae  opposito  colligi  iterum  vas¬ 
cula  in  venulam  *).  Hac  ratione  sanguis  per  brevis¬ 
simum  modo  spatium  exponeretur  aeri;  melius  autem 
inservit  huic  scopo  vasorum  expansio  in  natura,  qua¬ 
lem  descripsimus;  rete  enim  capillare,  in  quo  sanguis 
maxime  expanditur  aerisque  actioni  exponitur,  per 
plurimorum  alveolorum  vel  vesicularum  parietes  dis¬ 
pergitur,  perque  multo  longiorem  viam  igitur  sanguis 
summe  divisus  in  his  vasculis  ducitur,  antequam  in 
venulas  colligitur,  quo  fit,  ut  diutius  aeri  exponatur, 
atque  uberior  ad  oxygenium  absorbendum  et  acidum 
carbonicum  exhalandum  detur  occasio. 

Simul  in  illa  figura  apparent  foramina  rotunda/./././, 
qualia  doct.  Moleschott  ductus  bronchiolorum  trans¬ 
verse  dissec:os  esse  opinabatur;  sunt  autem  foramina, 
quorum  ope  di'  ersi  alveolorum  parietes  et  series 
inter  sese  communicant;  saepe  cinguntur  tantum  tra¬ 
beculis  ,  non  integris  alveolorum  parietibus ,  uti  litt. 
g.  g.  appiaret ;  per  has  trabeculas  etiam  vasa  capilla¬ 
ria  saepe  admirabilis  subtilitatis  ducuntur,  quorum 
ope  oppositae  alveolorum  series  anastomosi  vasorum 
cohaerent.  Haec  ipsa  vasorum  distributio  satis  indi¬ 
cat  ,  de  ramulis  bronchiolorum  transversim  dissectis 
hic  ne  cogitari  quidem  posse. 

Haec  vascula  alveolorum  porro  pluribus  locis  co¬ 
haerent  cum  vasis  pleurae,  ut  vascula  nutrientia  pleu¬ 
rae  magna  pro  parte  ex  rete  alveolorum  orta  vide- 


1)  Rei9seissen  1.  c.  pag.  16.  Tab.  IV.  fig.  2,  4. 

antur;  saltem  rete  alveolorum  rite  impleto,  vidimus 
vascula  mirum  in  modum  in  gyros  contorta  per  pleu¬ 
ram  perreptare ,  quae  etiam  frequentissimis  anato- 
mosibus  cohaerent,  ast  tamen  et  crassiora  sunt,  et 
interstitia  longe  majora,  quam  in  parietibus  alveolorum 
locum  habere  solet.  Hoc  rete  egregie  conspicitur  vasis 
pulmonalibus  rite  impletis ,  si  lamella  pleurae  cum 
quibusdam  alveolis,  vel  alveolorum  partibus  auferatur 
et  Microscopii  ope  conspiciatur  ,  quando  nexus  inter 
vasa  pleurae  et  alveolorum  egregie  conspici  potest ; 
rete  hoc  superficiale  ostendit  nostra  figura  2  a  cl. 
Prof.  Harting  ad  objectum  30es  auctum  delineata  ex 
pulmone  porci. 

Vena  Pulmonalis. 

In  genere  non  ita  feliciter  nobis  successit  hujus 
vasis  cum  materie  colorata  impletio,  et  plurima  expe¬ 
rimenta  fecimus,  ut  facilius  propositum  illud  possemus 
attingere;  haec  experimenta  supra,  suo  loco,  sunt 
communicata;  inprimis  illa  imperfectior  impletio  orta 
est,  quia,  arteria  pulmonali  materie  nostra  coerulea  im¬ 
pleta,  subtilissimo  cinnabaro  provenis  usi  fuimus  ,  quod 
tamen  minutissimum  rete  longe  difficilius  subit,  quam 
color  noster  couruleus.  Satis  tamen  successit,  ut  origi¬ 
nem  primam  venularum  distinguere  accurate  potuerimus. 
Scilicet  rete  capillare  in  nonnulla  vascula,  paulo  am¬ 
pliora  retia  tamen  constituentia,  confluit,  vid  fig.  no¬ 
stram  1  litt.  d.,  e  quo  rete  surculi  nascuntur,  qui  in 
trunculum  venae  pulmonalis  recto  ut  plurimum  an¬ 
gulo  inseruntur;  primo  igitur  vasa  capillaria  radiculas 
formant  breves ;  decursus  venarum  multo  minus  si- 


54 


nuosus  est ,  cito  infundibula  relinquunt  atque  telam 
interlobularem  adeunt ,  cito  autem  truncos  majoris 
luminis  formant  et  telam  pulmonum  quasi  celeriter 
percurrere  student,  ut  sanguinem  aeris  actione  reno¬ 
vatum  ad  cor  mittant.  Magnitudo  venarum  fere  illam 
arteriarum  aequat;  momenti  porro  est  notare,  cursu 
venularum  pulmonalium  inter  lobulos  ducto  effici,  ut, 
dum  lobuli  durante  inspiratione  expanduntur,  probabili¬ 
ter  aliquantum  venulae  tumentibus  lobulis  compriman¬ 
tur,  sanguinisque  fluxus  retardetur,  ut  sanguis  in  vasis 
minimis  capillaribus  jam  sese  expandentibus  aliquan¬ 
tisper  retineatur,  ut  e  novo  aeris  purioris  inspirati 
flumine  plenius  adhuc  oxygenio  saturetur.  Ad  ulti¬ 
mam  enim  exspirationis  periodum  aer  in  infundibulis 
et  alveolis  magis  impurus  reddi  debuit;  inspiratione 
jam  sequente  eadem  suctionis  species  ,  quae  aerem  in 
infundibula  et  alveolos  trahit,  sanguinem  ex  arteriolis 
pulmonalibus  attrahit,  tumentibus  autem  lobulis  venu¬ 
las  paulisper  comprimi  et  effluxum  retardari  videtur  ; 
tamen  non  omnes  venulae  pulmonales  ita  decurrunt , 
aliae  enim ,  saltem  per  aliquam  distantiam ,  comitantur 
bronchias,  ita  ut  saepe  ad  unum  bronchiae  latus  ar¬ 
teriae  pulmonalis,  ad  oppositum  vero  venae  pulmonalis 
ramus  decurrat ;  arteriae  autem  ubique  bronchias  co¬ 
mitantur,  quod  non  de  venis  ubique  valet,  ut  ali¬ 
quando  bronchia  inveniatur  cum  comitante  arteria 
pulmonali,  sed  ubi  vena  in  vicinate  est,  sed  non  la¬ 
tus  bronchiae  sequitur.  Idem  vidisse  videtur  Ros- 
signol,  qui  duplicem  venarum  ordinem  describit  1). 


1)  Rossignol  1;  c.  pagi  68  et  sq. 

Vasa  Bronchialia . 

Uti  omnia  corporis  humani  et  animalium  (Verte¬ 
bratorum  certe)  organa  ex  sanguine  elementa  accipiunt, 
quibus  constant  et  continuo  indigent ,  ut  quae  mate¬ 
riae  organicae  permutatione  perpetua  amittantur,  reno¬ 
ventur,  sic  pulmones  etiam  sanguine  nutriente  carere 
non  possunt ;  huic  scopo  vasa  inserviunt  bronchialia , 
quae  etiam  arteriis  et  venis  constant,  (uti  notum  est 
arteria  pulmonalis  sanguinem  venosum  ,  venae  pul¬ 
monales  arteriosum  vehunt)  vasa  bronchialia  hoc  res¬ 
pectu  cum  ceteris  corporis  vasis  conveniunt,  quod 
arteriae  sanguinem  vehant  nutritioni  aptum ,  venae 
autem  talem  ,  qui  jam  permutatione  materiae  propias 
accepit  facultates  ,  quibus  huic  nutritioni  non  magis 
inservire  potest.  Si  vasa  pulmonalia  et  quidem  arte¬ 
riae  implentur  materie  colorata,  ita  ut  per  venas  re¬ 
dierit  materia  ,  numquam  materies  colorata  penetrave¬ 
rat  arterias  majores  bronchiales ;  quum  autem  materiam 
coloratam  infudimus  per  venas  pulmonales  ,  tum  ar¬ 
teriae  tum  etiam  venae  bronchiales ,  saepe  erant  ma¬ 
terie  colorata  impletae ;  vel  etiam  immissa  materie 
flava  in  arterias  bronchiales ,  illa  materia  flava  venas 
pulmonales  impletas  vidimus ;  tamen  non  omnis  com¬ 
municatio  inter  arterias  pulmonales  et  vasa  bronchialia 
denegari  potest ;  scilicet  membrana  mucosa  bronchia- 
rum  rete  obtegitur  vasorum  subtilissimorum,  quorum 
tamen  lumina  majora  sunt,  quam  eorum,  quibus  rete 
alveolorum  modo  descriptum  constituitur;  hoc  rete  in- 
primis  constat  quasi  e  fasciculis  vasorum  magis  minusve 
parallela  ratione  perreptantium  ,  quae  innumeris  ana- 


stomosibus  confluunt ,  sed  quorum  decursus  generalis 
longitudinalis  est  ad  ductum  broncliiae  ,  vel  potius 
librarum  elasticarum;  sub  illo  rete  superficiali  alia 
vascula  frequenter  decurrunt,  transversim  posita,  quae 
ductum  fibrarum  muscularium  sequuntur,  inter  bos 
vero  etiam  conspiciuntur  trunculi  ex  rete  superficiali 
orti.  Hoc  rete  superficiale  sanguinem  accipit,  tum  ex 
arteriis  bronchialibus,  tum  sanguinem  remittit  in  venas 
pulmonales,  ita  ut  si  arteriam  bronchialem  colore  flavo, 
venam  rubro  impleas,  vascula  per  membranam  muco¬ 
sam  rubrum  colorem,  flavo  intermixtum,  ostendant. 

Sub  hoc  rete  autem  vasa  nonnulla  majora  conspi¬ 
ciuntur,  quae  sunt  rami  arteriae  pulmonalis,  qui  pro¬ 
prium  ductum  sequuntur,  atque  colore  coeruleo  in 
arterias  pulmonales  inmisso  sese  manifestant;  ex  his 
vasis  ramuli  minores,  imo  minutissimi ,  strata  fibrarum 
muscularium  et  elasticarum  perforant,  et  in  rete  su¬ 
perficiale  confluunt ;  ita  ut  nobis  contigerit,  rete  hoc 
superficiale  conspicere  ex  vasculis  rubris  constans  , 
quibus  plura  vascula  minima  coerulea  ,  ex  profundio¬ 
ribus  arteriae  pulmonalis  ramis  orta,  essent  intermixta  ; 
hinc  apparet,  rete  illud  superficiale  bronchiarum,  quum 
aeri  sit  expositum  ,  aeque  bene  contribuere  ad  respi¬ 
rationem  ,  id  est ,  ad  oxydationem  sanguinis ,  quam 
rete  modo  descriptum  alveolorum ;  respiramus  igitur 
non  tantum  ope  infundibulorum  et  alveolorum,  verum 
etiam  ope  bronchiolorum,  quin  et  bronchiarum,  quibus 
fit,  ut,  infundibulis  materie  tuberculosa,  vel  et  exsudata 
lympha  in  peripneumonia  obstructis,  respiratio  adhuc 
ad  quemdam  gradum  possit  continuari  ope  membranae 
mucosae  bronchiolorum  et  bronchiarum.  Igitur  tum 


arteria  pulmonalis,  tum  arteria  bronchialis,  comitantur 
bronchiam  bronchiolosque ,  sed  pulmonalis  ramuli  par- 
tim  transeunt  in  bronchias  ,  et  pro  maxima  parte  ex¬ 
plicantur  in  rete  alveolorum;  in  bronchias  potissimum 
abit  arteria  bronchialis,  confluens  cum  rete  capillari 
mucoso  ,  quod  transit  in  venas  pulmonales;  pars  au¬ 
tem  profundior,  quae  oxydari  nequit  in  venas  bron¬ 
chiales  sanguinem  ducit. 

Quod  attinet  ad  vasa  lymphatica,  tantum  sequentia 
addere  volumus;  rete  vasorum  lymphaticorum  super¬ 
ficiale  ,  uti  etiam  egregiae  impletiones  ,  quas  instituit 
cl.  Promotor  probant,  tum  margines  lobulorum  pul¬ 
monalium  sequitur,  atque  exinde  oritur  rete  subtilius, 
quod  extus  supra  lobulos  dispergitur,  tum  rete  pro¬ 
fundum  ,  quod  uti  ex  ejusdem  observationibus  patet , 
potissimum  ductum  arteriae  pulmonalis,  tum  etiam 
bronchiorum  sequitur;  alia  vero  vasa  lymphatica  per 
telam  conjunctivam  inter  lobulos  proserpunt;  igitur 
magna  similitudo  est  in  distributione  vasorum  in  hepate 
et  pulmone.  Arteria  enim  pulmonalis  et  vena  por¬ 
tarum  sancminem  vehunt  venosum ;  ambae  cinguntur 
rete  ditissimo  vasorum  lymphaticorum ;  ambo  vasa 
comitantur  ductus  excretorios,  illa  bronchias,  haec  tu¬ 
bulos  biliferos,  tum  et  arterias  proprias,  bronchiales 
et  hepaticas;  utrumque  denique  vas  magna  telae  con¬ 
junctivae  copia  cingitur,  quae  in  hepate  capsula  glis- 
sonii  dicitur,  in  pulmone  autem  aeque  minus  deficit; 
tandem  nervi,  tam  bronchias  in  pulmone,  quam  ductus 
hepaticos  in  hepate  concomitantur  *). 


1)  J.  L.  C.  Schroeder  van  der  Kolk,  Over  het  aanwezen  van 
veerkrachtige  Longvezelen  etc.  Lancet,  Jan.  1840.  p.  130  in  nota. 

Ex  iis,  quae  conspiciuntur,  si  vasa  materie  colorata 
implentur,  facile  liquet,  communicationem  inter  arte¬ 
riam  pulmonalem  et  arteriam  bronchialem  non  esse 
denegandam,  illam  modo  esse  pauciorem,  ast  vero 
anastomoses  inter  venas  pulmonales  et  vasa  bronchia¬ 
lia  sunt  longe  frequentiora ,  eorumque  nexus  est  in¬ 
timus. 

Hisce  peractis,  restat  quaedam  animadvertere  de 
telis,  e  quibus  pulmo  componitur,  de  quibus  sequentia 
nobis  sunt  indaganda  1°.  involucrum  proprium  pul¬ 
monum  2°.  parietes  bronchiolorum  minutiorum  3°.  pa¬ 
rietes  alveolorum,  atque  tela  conjunctiva,  quae  omnia 
inter  se  jungit. 

Si  pleuram  a  pulmone  detrahimus,  involucrum  aut 
membranam  propriam  videmus,  quae  aeri  impervia  val¬ 
de  elastica  et  distensiiis  est,  ad  ejus  parietem  internum 
alveoli  siti  sunt;  si  microscopio  conspicitur,  patet  mem¬ 
branam  eam  constare  strato  tenui  fibrarum  elasticarum, 
tela  conjunctiva  inter  se  agglutinato;  haec  membrana 
vasa  plurima  sanguifera  habet,  quae,  ut  vidimus ,  cum 
vasis  pulmonum  cohaerent  et  quidem  praecipue  cum 
art.  pulmonalibus. 

Tela  bronchiolorum  variis  constat  elementis;  primo 
quidem  stratum  invenitur  epithelii ,  quod  vibratorium 
dicunt;  sunt  cellulae  conicae,  majores  in  amplioribus 
bronchiorum  ramis,  minores  autem  in  tenuioribus;  uti 
Rossignol  aliique,  sic  et  nos  has  cellulas  optime  vi¬ 
dimus,  tamen  inter  illas  cellulas  conicas  vibrantes,  etiam 
aliae  cellulae  planae  exiguae  in  bronchiis  occurrunt, 
uti  cl.  Promotor  observavit,  quae  eo  minutiores  etiam 
sunt,  quo  tenuior  ramus  bronchialis;  secundum  ejus 


(nempe  Dr.  Rossignollii)  mensiones,  magnitudo  dif¬ 
fert  ab  0,03  ad  0,01  m.  m.  Hoc  epithelium  positum  est 
in  membrana  tenuissima,  structura  visibili  carente,  qualis 
et  in  aliis  corporis  partibus  invenitur,  atque  membranae 
basilaris  nomen  accepit;  est  haec,  quae  a  Bowman 
basement  membrane  vocatur;  haec  membranula  tenuis¬ 
sima,  quam  cl.  Promotor  Fig.  nostra  8  littera  a,  a, 
delineavit,  inprimis  plicis  ad  longitudinem  decurren¬ 
tibus  gaudet,  quae  fasciculos  fibrarum  elasticarum,  at¬ 
que  telae  conjunctivae  maxime  superficialis  potissimum 
sequuntur.  Yid.  etiam  aliam  hujus  membranulae  de¬ 
lineationem  majori  augmento  propositam  a  cl.  Pro- 
motore  in  comment.  citata,  Over  de  Longenvezelen , 
Lancet ,  Jan.  1846,  fig.  6. 

Igitur  membrana  illa  superficialis  sequentibus  stratis 
agglutinatur  ope  fibrarum  tum  elasticarum,  tum  telae 
conjunctivae  intermixtae;  hae  fibrae  sunt  longitudina¬ 
les  ,  vid.  fig.  8  litt.  c.  c.  c.  c.  et  sub  illis  iterum  trans¬ 
versi  fibrarum  elasticarum  fasciculi  suppositi  sunt , 
fig.  8  litt.  b.  b.  b . 

Novum  jam  sequitur  stratum,  nempe  verum  muscu¬ 
losum  ,  quod ,  antequam  illud  in  opere  memorato 
Doct.  Bossignol  jam  cum  publico  erat  communica¬ 
tum  ,  a  nobis  recte  erat  visum  et  pluries  in  praepa¬ 
ratis  expositum. 

Plurimi  auctores  loquuntur  de  fibris  muscularibus, 
ast  potissimum  de  illis ,  quae  in  trachea  decurrunt ; 
verum  in  bronchiolis  minutioribus  non  accurate  vulgo 
investigatae  esse  videntur.  Fibrae  hae  musculares 
ubique  transversim  sunt  positae,  ut  bronchiarum  lu¬ 
men  coarctare  possint ;  nonnullae  fibrae  elasticae  per 

hos  fibrarum  muscularium  fasciculos  ducuntur,  vid. 
fig.  nostram  4,  ubi  30es  auctae  proponuntur;  litt.  b.  b,  c.  c. 
indicant  fibras  musculares  transversas,  a,  a,  a ,  fascicu¬ 
los  fibrarum  elasticarum  longitudinales. 

Fig.  5  eaedem  fibrae  musculares  transversae  200es 
auctae  conspiciuntur ,  cum  admixtis  fibris  elasticis. 
Fig.  6  pars  fasciculi  fibrarum  muscularium  500es  aucta 
proponitur,  in  qua  ductus  fibrarum  simplicium  pos¬ 
sunt  distingui.  Stratum  fibrarum  elasticarum  200es 
auctum  fig.  7  proponitur;  hae  fibrae  longiores  recto¬ 
que  magis  ductu,  aliquantulum  sinuoso,  distinguuntur, 
ita  ut  facile  distingui  possint  suo  decursu  a  fibris 
elasticis,  quae  alveolos  cingunt;  quod  ea  de  causa 
notare  momenti  est ,  quum  etiam  hae  fibrae  bronchio¬ 
rum  elasticae  in  sputis  occurrant ,  quando  decursu 
longiori  facile  distinguuntur,  ut  exinde  confici  possit, 
num  in  phthisi  consumtio  jam  bronchiolos  vel  bron- 
chias  corripuerit;  in  trachea  et  larynge  hae  fibrae  ela¬ 
sticae  sunt  paulo  crassiores,  ut  Promotori  jam  saepius 
contigerit,  ex  sputorum  investigatione  phthisin  laryn¬ 
geam  ,  a cum  vomica  pulmonum  combinatam ,  aut 
solam  dignoscere ,  uti  mihi  communicavit ;  addito  acido 
acetico,  aut  potassa  caustica  hae  fibrae  non  evanescunt. 
Hae  figurae  a  cl.  Prof.  II arti ng  sunt  delineatae.  Sub 
illo  fibrarum  muscularium  strato  aliud  stratum  iterum 
sequitur  e  fibris  elasticis  et  telae  conjunctivae  com¬ 
positum,  quod  in  genere  convenire  videtur  cum  strato 
superiori ,  quo  fibrae  musculares  teguntur ;  hae  fibrae 
musculares  acido  nitrico  colore  flavo  tinguntur;  hoc 
autem  non  multum  probat,  quum  sanguinis  principia 
necesse  insint,  atque  insuper  omnis  sanguis  removeri 

nequeat,  quae  est  causa,  quod  saepe  color  flavus  acidi 
nitrici  actione  producatur  1). 

Hoc  stratum  fibrarum  muscularium  tantum  adesse 
vidimus  in  bronchiis  ,  quarum  diameter  non  minor 
erat  quam  1,5  m.  m.;  in  tenuioribus  detegere  non  po¬ 
tuimus.  Suppositi  strati  fibrarum  elasticarum  directio 
longitudinalis  est ,  atque  plane  convenit  cum  altero 
strato  jam  memorato. 

Alveoli  constant  membrana  subtilissima  structura 
carente  ,  quae  autem  membrana  mucosa  tegitur  epi¬ 
thelio  pavimentoso  ( plaat  epithelium )  admodum  pellu¬ 
cido,  in  quo  potissimum  ope  acidi  acetici  nuclei  con¬ 
spiciuntur  ;  propter  singularem  autem  pelluciditatem 
saepe  difficile  est,  illud  epithelium  rite  distinguere;  vid. 
fig.  nostram  12,  ubi  ad  alveolorum  parietes  conspici¬ 
tur.  Cellulae  conicae  ciliatae ,  quae  in  bronchiolis 
minutis  adhuc  conspiciuntur,  in  alveolis  penitus  defi¬ 
ciunt;  haec  membrana  cum  epithelio  pavimentoso  ob¬ 
tegit  vasa  sanguifera  per  alveolorum  parietes  ducta; 
propter  singularem  tenuitatem  imbibitio  atque  absorptio 
per  lianc  membranulam  facillime  perfici  posse  facile  in- 
telligitur. 

Uti  jam  vidimus ,  fibrae  elasticae  potissimum  ad 
margines  alveolorum  decurrunt,  nonnullae  tamen  licet 
pauciores  etiam  per  parietes  alveolorum  destribuuntur, 


1)  Notum  est ,  actione  acidi  Nitrici  in  Proteinum  ejusque  combina- 
tiones  corpus  oriri  coloris  flavi,  qui  color  originem  nomini  dedit, 
quo  has  novas  substantias  vocant  sc.  :  Acid  Xanllio-proteicum  ;  Am- 
monia  sal  format  cum  hoc  acido  ,  quod  colorem  refert  etiam  flavum  , 
sed  multo  obscuriorem;  hanc  ob  causam  Ammoniam  addere  solemus 
praeparatis  microscopicis,  ut  Proteinum,  aut  ejus  combinationes  dete¬ 
gamus. 

atque  hic  illic  per  trabeculas,  quibus  oppositae  alveo 
lorum  series  saepe  convinc-iuntur  et  tenentur,  decur¬ 
runt  iliisque  necessariam  praebent  stabilitatem.  Hae 
fibrae  elasticae  pro  infundibulis  atque  alveolis  eadem 
praestare  videntur,  quae  cartilagines  pro  trachea  et 
bronchiis,  scilicet  ut  alveoli  semper  aperti  teneantur. 
Hinc  etiam  illae  fibrae  adeo  figuram  et  ductum  cur¬ 
vatum  servant,  ut,  si  ulceratione  orta,  uti  in  phthisi, 
solvantur  a  parte  sana,  saepe  harum  fibrarum  pluri¬ 
mae  occurrant,  in  quibus  alveolorum  pristinorum 
margines  atque  forma  perfecte  adhuc  distingui  potest, 
uti  Promotor  delineavit  in  tractatu  saepius  citato 
Lancet  Jan .  1846  Tab.  7,  Fig.  2.  Frequens,  quam 
mutuo  ineunt ,  anastomosis  inter  illas  fibras  non 
parum  hanc  stabilitatem  adaugere  videtur;  hae  fibrae 
elasticae  in  pulmonibus  cetacei  Hyperoodon  dicti ,  quas 
investigare  nobis  data  fuit  occasio ,  multo  fortiores 
sunt  atque  crassiores ,  pluribusque  adhuc  anatomosi- 
bus  inter  sese  cohaerentes ;  hae  fibrae ,  quae  alveo¬ 
los  in  his  animalibus  cingunt,  conspiciuntur  in  nostra 
figura  9,"200es  auctae,  atque  ut  comparatio  institui 
posset,  in  fig.  10  pars  talium  fibrarum  delineata  est  500e8 
aucta  et  in  fig.  11  similis  pars  ex  homine  sub  eodem 
augmento  delineata,  e  quibus  figuris,  quas  cl.  Pro¬ 
motor  ad  objecta  delineavit,  apparet,  quanti  crassitie 
fibrarum  singularum  illae  fibrae  ex  Hyperoodon  hu¬ 
manas  superent ;  simul  anastomosis  et  mutua  con¬ 
junctio  in  illis  cetacei  adhuc  frequentiores  videntur. 
Fig.  9  litt.  c .  Promotor  adhuc  addidit  particulam  parietis 
alveoli ,  in  quo  illi  ipsa  vasa  parietalia  in  Hyperoodon 
conspicere  contigit,  e  qua  parte  apparet  vasorum  du- 

ctum  satis  convenire  cum  illis ,  quae  e  pulmone  vac¬ 
cae  in  Tab.  nostra  1  delineavit,  vasa  tantum  paulo 
majora  et  latiora  esse  videntur,  atque  ratione  luminis 
vasorum  interstitia  minora. 

Doct.  Molescliott  opinatus  fuit1 2),  in  alveolis  etiam 
fibras  musculares  adesse;  nos  autem  microscopii  ope 
harum  ne  vestigium  unquam  invenimus;  auctor  au¬ 
tem  ille  acidi  nitrici  ope  in  frustulo  pulmonum,  quod 
antea  aqua  diu  abluerat  (ut  sanguis  sc.  removere¬ 
tur)  ,  colorem  oriri  vidit  flavum ,  qui  ammonia  ad¬ 
dita  augebatur;  si  autem  reputemus,  hunc  colorem 
etiam  sanguine  vel  sero  sanguinis  inhaerente  posse 
produci,  facillime  intelligitur ,  hoc  experimentum  in 
tanta  vasorum  sanguiferorum  copia  et  tenuitate,  qua¬ 
lia  in  alveolorum  parietibus  occurrunt,  non  multum 
pro  muscularium  fibrarum  praesentia  probare. 

Restat  jam ,  ut  verbo  de  pulmonum  formatione  in 
foetu  quaedam  addamus ,  quum  illa  pulmonum  evo¬ 
lutio  ipsam  eorum  structuram  illustret;  primam  pul¬ 
monum  formationem  ex  oesophago  jam  ante  aliquot 
annos  proposuit  Baer -);  secundum  quem  primo  sac¬ 
culus  herniae  instar  ex  oesophago  pullulare  incipit , 
qui  cito  fit  bifidus,  atque  primordium  tracheae  atque 
bronchiolorum  efficit  3).  Hi  rami  bronchiales  postea 
vesiculas  emittere  incipiunt  tum  terminales ,  tum  late¬ 
rales,  quae  in  bronchiolos  extenduntur  4);  ab  his  in 

1)  Molescliott,  Hollandisehe  BevtrSge  etc. ,  1  Heft,  1846.  p.  18. 

2)  TJeber  Entwickelungs  Geschichte  der  Thiere,  1  Th.  pagg.  61, 
70,  80  etc.  Tab.  2.  Fig.  VII  et  VIII  e. 

3)  Wagner,  icones  Physiol.  Tab.  XVIII.  Fig.  VIII.  d,  d.  Tab.  XV. 
Fig.  XII.  a.  L. 

4)  Wagner  Physiol.  Worterb.  5  Lief.  pag.  744.  Tab.  V.  Fig.  66. 

eo  discessit  doct.  Reichert,  quod  primordia  pulmo¬ 
num  prima  ex  cellulosa  massa  constare,  quae  in  initio 
nondum  cum  oesophago  communicat,  neque  cavum 
continet,  contenderit1),  quod  Bisschoff  confirmavit2). 
Quidquid  sit,  postea  in  Embryone  vesiculae  occurrunt 
intus  cellulis  obsitae;  tales  observavit  cl.  Prof.  II a r- 
ting  in  Embryone  humano  21  mensium,  cujus  pul¬ 
monis  vesiculas  nonnullas  500es  auctas  delineavit  mihi- 
que  benevole  tradidit,  uti  proponuntur  Fig.  nostra  3, 
in  qua  conspiciuntur  tres  vesiculae,  sive  infundibula 
futura,  quorum  parietes  adhuc  aequales  rotundi  sunt 
atque  penitus  tecti  cellulis  admodum  exiguis,  rotundo- 
ovalibus  ,  magnitudinis  8,3  ad  11,9  m.  m.  m.  medium 
10,1  m.  m .  m.;  alveolorum  nondum  vestigium  distin¬ 
guitur;  inter  illas  vesiculas  apparent  fibrae  elasticae 
pluribus  cellulis  nucleatis  longioribus  praeditae;  harum 
fibrarum  formationem  egregie  hoc  in  casu  prosecutus 
est  Vir  clar.,  uti  ad  2,  et  3,  conspicitur;  scilicet  prope 
2 ,  conspiciuntur  illae  cellulae  durante  prima  earum 
formatione,  quando,  granulosae  adhucdum,  in  cytoblas- 
temate,  ertpio  formantur,  nidulantur;  harum  magnitudo 
differebat  a  6,2  ad  8,6  m.  m.  m.  Ad  3 ,  jam  conspici¬ 
untur  nonnullae  paulo  magis  evolutae,  scilicet  tem¬ 
pore  ,  quo  formatio  fibrae  incipit ;  ad  a  tantum  diffe¬ 
runt  a  prioribus  ad  b  delineatis,  quod  margines  acutius 
sint  circumscripti ,  ita  ut  jam  membranula  tenuissi¬ 
ma  cingi  et  includi  suspicatus  fuerit  Vir  clar.;  ad 
litt.  b  jam  formatio  fibrae  directione  unilaterali  incipit, 


1)  Reichert,  Entwiekelungsleben ,  Berl.  1840,  pag.  193. 

2)  Biaschof,  Enhvickelungsgeschicbte  der  Saugth,,  1843,  p.  333. 

in  c  ab  utraque  fine  fibrae  ortus  incipit ,  ad  d  duae 
cellulae  fibra  intermedia  connectuntur. 

Ad  4  conspiciuntur  cellulae  e  parietibus  vesicula¬ 
rum  aut  infundibulorum  Fig.  3  a.  ci.  a .  delineatorum 
desumtae.  Plurimae  a.  a.  notatae ,  cellulas  rotundas 
granulosa  substantia  impletas  constituunt;  in  nonnullis 
jam  manifesto  nuclei  aut  in  centro  5,  aut  ad  latera 
positi  c.  c.  d.  conspiciuntur. 

Altera  occasio ,  quae  adfuit  foetus  septimestris  pul¬ 
mones  microscopice  indagare ,  nobis  praebebatur  foetu, 
mortuo  in  Tococomio  academico  nato,  qui  foetus  a 
Vir  Clar.  J.  A.  Mulder  magna  benevolentia  milii 
examinandi  causa  fuerat  datus.  Hujus  foetus  pulmones 
multo  magis  erant  evoluti,  ita  ut  optime  jam  respi¬ 
rationi  inservire  potuisse  viderentur;  horum  pulmonum 
vasa  sanguifera  a  nobis  materie  colorata  sunt  impleta, 
dextri  pulmonis  insuper  bronchiam  cera  alba  implevi¬ 
mus,  ut  ita  distenderentur  alveoli;  sinistrum  autem 
pulmonem  aeris  insufflatione,  quantum  fieri  posset,  in 
eundem  statum  reducere  conati  sumus ,  quo  durante 
respiratione  gaudet,  quod  satis  bene  nobis  successit. 
Yasa  quod  attinet  in  pluribus  praeparatis,  eodem 
modo  decurrentia  vidimus,  ac  supra  descriptum  est; 
infundibula  autem  hac  etiam  aetate  omnino  adsunt 
et  communicatio  tum  infundibulorum  inter  se ,  tum  et 
alveolorum,  revera  constare,  hac  re  etiam  probatur, 
quod,  si  bronchus  major  cera  impletur,  omnes  implen¬ 
tur  alveoli  et  infundibula.  Hac  igitur  aetate  pulmo¬ 
nes  constant  iisdem  elementis  ac  postea. 

Licet  ulteriorem  formationem  investigare,  occasione 
deficiente,  nobis  non  contigerit,  possumus  tamen  ex 

illis  satis  magna  cum  probabilitate  ulteriorem  pulmo¬ 
num  formationem  divinare ;  fibrae  enim  elasticae  non 
tantum  inter  vesiculas ,  sed  et  per  earum  margines 
ducuntur;  jam  illae  vesiculae  nobis  sunt  vesiculae 
primariae,  in  quibus  probabiliter  ulteriori  formatione 
vesiculae  secundariae  sive  descripti  alveoli  efforman- 
tur;  pulmones  enim,  ut  cl.  Promotor  suspicatur, 
non  tantum  increscunt  aucto  numero  ramulorum  bron¬ 
chialium  et  infundibulorum  his  annexorum ,  verum 
videntur  jam  ante  natum  etiam  magnitudine  infundi¬ 
bulorum  augeri;  simulae  jam  respiratio  incipit,  dila¬ 
tatis  pulmonibus ,  vesiculae  primariae  sive  infundibula 
extenduntur,  atque  eorum  parietes,  ubi  minus  tecti 
sunt  fibris  elasticis  ,  extus  pullulare  incipiunt ,  ita  ut 
aut  ex  ipsis  infundibulis  nova  infundibula  ex.  lateri¬ 
bus  excrescant,  aut  quod  tantum  vesiculae  secundariae 
sive  alveoli  intus  in  infundibulis  jam  formati ,  basi 
sua  expullulare  incipiant ;  jam  vidimus  bronchiolos 
prope  ortum  infundibulorum  etiam  intus  alveolis  esse 
obsitos ;  cl.  Promotor  autem  suspicatur ,  has  bronchiolo¬ 
rum  partes*  cum  ipsis  annexis  infundibulis  antea  consti¬ 
tuisse  simplicem  vesiculam,  verum  expansione  durante 
respiratione  ita  in  longitudinem  esse  protractas  atque 
incretas  ,  ut  vesiculae  pars  bronchiolo  insidens  in  ra¬ 
mum  ipsum  sive  continuationem  bronchioli  ipsius  fuerit 
extracta ;  reliqua  infundibula  huic  ramulo  annexa 
ex  reliqua  vesiculae  primitivae  parte  orta  fuisse  vi¬ 
dentur  ;  hac  ratione  commode  explicari  pulmonis 
incrementum  videtur,  vix  enim  rite  intelligi  potest , 
qua  ratione,  bronchis  bronchiolisque  atque  infundibu¬ 
lis  semel  in  foetu  vel  infante  formatis ,  inter  infundi- 

bula  sibi  vicina  et  contigua  novi  bronchiolorum  rami, 
novaque  infundibula  procrescere  possint,  et  licet  ipsa 
infundibula  atque  alveoli  in  adultis  magnitudine  ,  illa 
infantili  aetate  superent,  tamen  ex  hoc  solo  magnitu¬ 
dinis  infundibulorum  incremento  pulmonis  volumen  in 
adulto,  tantopere  prae  infantis  neonati  pulmonis  vo¬ 
lumine  excedens ,  explicari  vix  posse  videtur. 

Recte  igitur  Rossignol  pulmones  animalium  infe¬ 
riorum  cum  his  infundibulis  comparare  videtur;  ita 
pulmones  ranarum  comparari  possunt  cum  simplici 
infundibulo ,  in  quo  alveoli  aut  vesiculae  parietales 
jam  efformatae  sunt  l) ,  in  pulmonibus  testudinum , 
crocodili  et  serpentum  illi  alveoli  insigniter  multiplicati 
sunt ,  ita  ut  in  crocodilo ,  uti  ex  speciminibus  in 
collectione  cl.  Promotoris  praesentibus  vidi,  jam  non¬ 
nulla  cava  majora,  sive  subdivisiones  (infundibula  fu¬ 
tura)  incipere  videantur,  quae  in  pulmone  testudinis 
jam  longe  manifestiora  sunt ,  ut  hic  plures  dilatatio¬ 
nes  septis  separatae  distingui  possint ,  quorum  parietes 
alveolis  sunt  obtecti ,  ita  ut  hic  divisio  jam  magis , 
progressa  fuisse  videatur,  quae  divisio  in  avium  pul¬ 
monibus  ulterius  progreditur;  dolendum  autem,  frustu¬ 
lum  pulmonis  ex  cetaceo  Hyperoodon  ,  quod  investi¬ 
gavit  cl.  Promotor,  jam  adeo  fuisse  corruptione  priori 
emollitum,  ut  mutuus  alveolorum  nexus  detegi  ulte¬ 
rius  non  posset;  secundum  nonnullos  enim  scriptores 
vesiculae  pulmonales  in  cetaceis  omnes  inter  se  com¬ 
municant  ,  ut  bronchioli  ramo  etiam  minori  inflato 

1)  Rossignol,  1.  c.  pag.  37. 

totus  pulmo  aere  impleatur ,  et  expandi  possit  1) ; 
lobulos  singulares  in  hac  pulmonis  parte  cl.  Promotor 
distinguere  non  potuit ,  atque  animadvertit  bronchio¬ 
lorum  ramos  ad  crassitiem  2i  m.  m.  serie  fere  non 
interrupta  cartilaginum  tegi ,  quae  vero  cartilagenes 
non  perfectos  annulos  formabant ;  hos  autem  ramos 
pro  pulmonis  volumine  admodum  raros  esse  vidit,  ut 
insigni  vesicularum  numero  prospicere  debeant ,  ita 
ut  respiratio  sine  libera  omnium  vesicularum  commu¬ 
nicatione,  qua  facilius  e  diversis  ramis  aerem  haurire 
possint ,  difficile  rite  perfici  posse  videatur ;  horum 
autem  pulmonum  structura  et  compositio  omnino  in¬ 
vestigatione  subtiliori  indigent,  ut  haec  singularis  ex¬ 
ceptio  bene  confirmetur. 

Haec  de  structura  pulmonum  sufficiant ,  plurima 
certe  indaganda  restant,  et  minime  dubito  ,  quin  in 
posterum ,  si  haec  organa  per  totam  animalium  se¬ 
riem  accurate  explorentur,  multa  nova  detegi  possint; 
typum  autem  unum  eundemque  ubique  adesse  certo 
statuere  licet. 


1)  Hunter  in  Philos.  transact.  vol.  77,  pag.  419.  Meckel  ver- 
gleicli.  Anat.  6  Th.  pag.  383.  Cuvier  Anat.  conip.  2e  Edit.  tom. 
VII,  pag.  108. 

EXPLICATIO  TABULARUM. 


TAB.  I. 


Lamella  ex  pulmone  vaccae  non  longe  a  superficie 

desumta  ,  cujus  vasa  sanguifera  arte  impleta  sunt. 

A.  Magnitudo  linea  adjuncta  indicata ,  exacte  unum 
millimetrum  aequans. 

B,  B,  B,  B.  Lamella  ipsa  117  aucta  diametro,  in  qua 
alveolorum  parietes  vasis  impletis  conspiciuntur. 

a.  Arteriolae  pulmonalis  ramus  ,  unde  proficiscuntur 
varii  rami  per  alveolorum  dissepimenta  et  parie¬ 
tes  diffusi. 

b.  b ,  b ,  b.  Ramuli  minores  per  alveolorum  margines 
transeuntes. 

c.  Venae  pulmonalis  ramulus  dichotomus,  qui  venu¬ 
las  minores  ex  rete  capillari  d  accipit ,  quae  ut 
plurimum  recto  angulo  ramulum  c  ingrediuntur. 

c,  e ,  e,  e.  Rete  capillare  per  parietes  alveolorum  ex¬ 
pansum  subtilissimum,  plerisque  locis  interstitia  ova¬ 
lia  ambitu  et  diametro  superans. 

/,/,/.  Foramina  rotunda,  quorum  ope  saepe  alveolorum 
series  diversae  inter  se  communicant;  apparet  margo, 
quo  membranula  investiens  circumflectitur,  argumento, 
non  esse  dissecta  aut  dilaceratione  orta  foramina. 
gf  g.  Trabeculae,  quarum  ope  diversae  alveolorum 
series  vulgo  connectuntur. 

h,  h ,  h.  Loca,  quibus  parietis  alveoli  suppositi  vascula 
per  interstitia  retis  capillaris  alveoli  superioris  pel- 
lucent;  plures  alveolorum  parietes  sibi  superimpositi 

i 

ad  diversam  distantiam ,  diverso  Microscopii  foco 
conspicui,  sine  confusione  figurae  exprimi  non  po¬ 
tuerunt.  Delin.  cl.  S.  van  der  Kolk. 

XAB.  II. 

JFiff.  I.j 

Superficies  externa  pulmonis  vaccae,  bronchiae  cera 
alba  non  colorata  erant  impletae  ,  quibus  factum  est , 
ut  infundibulorum  bases  cum  inclusis  alveolis  aliquan- 
tulum  extumeant,  et  rite  distinguantur,  augmentum 
30  diam.  Delin.  cl.  Harting. 


Fig.  2. 

Superficies  externa  pulmonis  porci ,  in  quo  eadem 
ratione  infundibula  cera  impleta  extumescunt,  vasa 
pleurae  obtegentis  ex  arteria  pulmonali  impleta,  qua 
ratione  per  pleuram  dispergantur ,  conspiciuntur ; 
haec  vascula  subtiliora  pluribus  locis  cum  ipso  rete 
capillari  supposito  alveolorum  cohaerent,  quod  in  figura 
exprimi  non  potuit,  augmentum  30,  Delin.  cl.  Harting. 


-Fuj-  /2. 

Fiff.  3* 

Pars  Pulmonis  ex  embrione  humano  3i  mensium 

500e3  aucta,  uti  apparuit  24  horas  postfactum  abortum. 

1.  a,  a,  a.  Vesiculae  primitivae,  vel  infundibula,  quo¬ 
rum  parietes  adhuc  solis  fere  cellulis  minutissimis 
rotundo -ovalibus  constant. 

b,  b ,  6,  b.  Tela  elastica  inter  infundibula  in  stadio 
formationis  ,  pluribus  corpusculis  nucleatis  obsessa. 

2.  Nonnulla  horum  corpusculorum  vel  cellularum  in 
cytoblastemate  granuloso ,  e  quo  nascuntur,  nidu- 
lantia. 

3.  Eaedem  cellulae  paulo  seriori  formationis  stadio , 
ubi  fibra  nasci  incepit.  Ad  a  cellulae  adhuc  pro¬ 
ponuntur,  eo  tantum  a  prioribus  (ad  2  delineatis) 
diversae ,  quod  margines  acutius  circumscriptos 
forsan  propter  membranulam  extus  jam  illas  obdu¬ 
centem,  ostendant.  Ad  b  conspicitur  fibrae  forma¬ 
tio  ad  unam  cellulae  finem  incipiens;  ad  c  jam  ex 
opposita  utraque  cellulae  fine  fibra  enascitur;  d  duae 
cellulae  fibra  nata  conjunctae. 

4.  Cellulae  separatae  a  parietibus  infundibulorum; 
plurimae  earum  ad  a,  a,  a,  conspicuae  adhuc  ro¬ 
tundae  sunt ,  materie  granulosa  subtili  impletae ; 
in  nonnullis  jam  nuclei  conspiciuntur,  vel  in  cen¬ 
tro  ad  b ,  vel  ad  latera  cellulae  positi.  Delin.  cl. 
Martin  g. 

j Fig.  4. 

Pars  parietis  submucosi  rami  bronchialis  2a  millim. 
ex  homine  30es  aucta. 

a,  a,  a.  Fasciculi  fibrarum  elasticarum  ad  longitudinem 
broncliiae  decurrentium. 

b,  b.  Fasciculi  fibrarum  muscularium  transversim  po¬ 
sitarum. 

c,  c.  Fibrae  illae  musculares,  denudatae  a  fibris  lon¬ 
gitudinalibus  elasticis  suppositis ,  ut  separatim  con¬ 
spici  possint.  Delin.  cl.  Harting. 

Fig.  5. 

Pars  fibrae  muscularis,  priori  figura  ad  c  delineatae, 
200es  aucta. 

a,  a.  Fibrae  musculares  ipsae. 

b ,  b.  Fibrae  nonnullae  elasticae  interpositae,  fibrarum 
muscularium  ductum  sequentes.  Delin.  cl.  Harting. 

Fig.  6. 

Pars  exigua  fibrae  muscularis  500es  aucta,  in  qua 
sub  augmento  tam  insigni  fibrae  primitivae  musculares 
manifesto  apparent.  Delin.  cl.  Harting. 

^  Fig.  7. 

Fasciculus  fibrarum  elasticarum  longitudinaliter  de¬ 
currentium  figurae  4ae  a,  a,  a,  200e8  auctus.  Delin.  cl. 
Harting. 

Fig.  8. 

Lamella  membranae  mucosae  superficialis  fibras  ela¬ 
sticas  et  musculares  obtegentis  ex  ramulo  broncliiae 
humanae  200es  aucta. 

a,  a.  Lamella  mucosa  ( basemeni  membrane)  subtilis¬ 
sima  superficialis ,  plicis  longitudinalibus  praedita. 

b ,  5.  Fibrae  elasticae  transversales  fasciculatim  dis¬ 
positae. 

c,  c.  Fibrae  elasticae  longitudinales  ad  intervalla  exigua 
fasciculatim  adauctae ,  quod  vero  a  Litliographo 
non  accurate  expressum  est.  Haec  fibrarum  strata 
fibris  telae  conjunctivae  intermixta  obtegunt  strata 
Fig.  4  delineata.  Delin.  cl.  S.  van  der  Kolk. 

Fig  9. 

Fibrae  elasticae  circa  margines  alveolorum  decur¬ 
rentes,  ex  cetaceo  Hvperoodon  dicto,  200e3  auctae. 

a ,  a.  Fasciculi  fibrarum  elasticarum  inprimis  ad  angu¬ 
los  crassiores,  ubi  in  vicinos  fasciculos  abeunt. 

b,  Pars  fasciculi  intermedii  tenuior. 

c, c.  Parietis  alveoli  particula,  in  qua  rete  vasorum 
capillarium  confertissimum  conspicitur,  quae  ambitu 
longe  interstitia  ipsa  superant,  caeterum  conveniunt 
cum  rete  capillari  Tab.  1  e  vacca  proposito. 
Inprimis  hae  fibrae  elasticae  distinguuntur  multi¬ 
tudine  anastomosi um ,  quibus  ubique  inter  sese  co¬ 
haerent.  Delin.  cl.  S.  van  der  Kolk. 

Fig.  IO. 

Pars  fasciculi  figurae  prioris  sub  augmento  500  diam, 
delineata ,  ut  crassities  fibrarum  atque  earum  nexus 
et  anastomoses  melius  pateant.  Delin.  cl.  S.  v.  d.  Kolk. 

Fig.  II. 

Pars  similis  ex  fasciculo  fibrarum  elasticarum  alve¬ 
olos  cingente  ex  homine,  500es  aucta,  ut  cum  fibris  ex 
ITyperoodon  sumtis  comparari  possint.  Fibrae  sunt 

tenuiores,  atque  nexus  et  anastomoses ,  licet  adhuc 
frequentes ,  tamen  minores  esse  numero  videntur,  quam 
e  cetaceo.  Delin.  cl.  S.  v.  d.  Kolk. 

JF  ig.  12. 

Alveoli  vel  vesiculae  pulmonales  ex  homine  200es 
aucti,  ita  ut  in  eorum  cavum  inspici  possit;  apparet 
simul  membrana  parietalis  cum  cellulis  pavimentosis 
nucleos  includentibus,  subque  membrana  nonnullae 
librae  elasticae  hic  illic  conspicuae  sunt.  Ad  margines 
dissepimentorum  inter  alveolos  apparent  crassiores  fi¬ 
brarum  elasticarum  fasciculi ,  qui  nonnullis  locis  tra¬ 
beculas  formant  et  septa  imperfecta.  Aliis  locis  per 
parietes  alveolorum  superimpositos  pellucent.  Mutua 
communicatio  inter  alveolos  ex  hac  figura  clare  ap¬ 
paret.  Ad  latus  dextrum  globuli  sic  dicti  inflammatorii, 
parieti  alveoli  annexi,  additi  sunt.  Delin.  cl.  S.  van 
der  Kolk.  Yid.  Lancet ,  1846.  N°.  7.  Jan. 

lig.  13. 

Lamella  tenuis  ex  pulmone  exsiccato  hominis  fere  ad 
distantiam  centimentri  a  superficie  dissecta,  20es  aucta. 
Tubi  aeriferi  cera  alba  decolori  pellucida  impleti  sunt  ; 
vasa  capillaria  colore  coeruleo  ex  arteria  pulmonali 
impleta  tamen  sub  hoc  exiguo  augmento  distingui 
nequeunt. 

a.  RamUlus  bronchialis  loco ,  quo  duo  strata  fibrarum 
elasticarum  adhuc  inveniuntur. 

b.  Alveoli  parietales  in  ramo  eodem  conspicui,  quibus 
extus  tuberosam  superficiem  adipiscitur. 

c.  Locus  bifurcationis  hujus  ramuli ,  quo  in  duo  ad 

longitudinem  divisa  infundibula  abit,  quorum  unum 
ad  f  integre  conspicitur  ;  in  centro  hujus  infundi¬ 
buli  per  ceram  pellucidam  pellucent  septa  alveolo¬ 
rum  lateralium  in  infundibulo  positorum. 

d.  Infundibulum  transversim  dissectum  cum  pluribus 
alveolis  lateralibus. 

e.  Aliud  infundibulum  transversim  dissectum  cum  pau¬ 
cioribus  alveolis.  Delin.  cl.  H  arti  na 

O 

Fig.  11. 

Lamella  tenuis  dissecta  prope  superficiem  pulmonis 
siccati  vaccini  20es  aucta;  tubuli  aeriferi  eadem  ratione 
cera  decolori  impleti  sunt,  arteriae  et  venae  pulmo¬ 
nales  colore  coeruleo  atque  rubro;  sectione  separatae 
sunt  bases  infundibulorum  pleura  tectae  (conf.  Fig.  1), 
ut  in  eorum  cavum  inspici  possit  atque  dissepimenta 
alveolorum  intus  expansa  appareant. 

a,  a.  Ramuli  venae  pulmonalis  dichotomi  in  ramulos 
minores  transeuntes;  decurrunt  inter  septa  alveo¬ 
lorum. 

b.  Ramulus  arteriae  pulmonalis  et  b.  b.  duo  ramuli  alii 
transversim  dissecti  ad  latus  figurae  oppositum  per¬ 
spicui.  Delin.  cl.  Harting. 

Fig.  15. 

Infundibulum  ex  pulmone  humano  massa  duriori 
ceracea  impletum  et  corrosione  diuturna  in  acido  Hy- 
drochlorico  ab  omnibus  partibus  mollibus  orbatum , 
auctum  50es ;  conspiciuntur  bases  alveolorum  atque 
ipsi  alveoli  extus  ex  infundibulo  prominentes ,  ali¬ 
quando  in  longiores  prominentias  expansi;  ad  latus 

ramuli  bronchialis  infundibulum  adeuntis  conspiciuntur 
nonnullae  bases  alveolorum  parietalium  extus  eminen¬ 
tes.  Delin.  cl.  S.  van  der  Kolk. 


THESES. 


i. 


Nemo  veri  nominis  medicus  est  sine  universi  eoo; 

o 

niti  o  ne. 


HIPPOCRATES. 

II. 


Eo  tendat  naturae  curiosorum  studium,  ut  phaeno¬ 
mena,  quae  observantur,  tum  in  corporibus  organisa- 
tione  praeditis,  tum  in  iis  organisatione  carentibus,  ex 
uno  eodemque  fonte  explicare  conentur. 

III. 

Eecte  C.  Vogt:  „Die  Lebenskraft  is  jene  onbe- 
kannte  a?,  dass  ilberall  im  Hintergrunde  steht,  das 
stets  ausweicbt,  wo  man  es  fassen  will,  und  dessen 
Reich  um  so  weiter  zuruckgedriingt  wird ,  je  weiter 
voran  die  Wissenschaft  ihre  Fackel  tragt;  sie  ist  nur 
eine  umschreibung  der  Unwissenheit/" 

IV. 

Mors  animalium,  alimentis  tantum  simplicioribus, 
nitrogenio  carentibus,  nutritorum,  hujus  defectui  tri¬ 
buenda  esse  videtur. 


\  V. 

Plantae  pro  animalibus  tantum  nutrimentum  parant. 

VI. 

De  Proteine  is  zonder  tegenspraak  de  meest  ge- 
■vvigtige  van  alie  bekende  ligchamen  des  bewerktuigden 
rijks;  zonder  haar  is  leven,  naar  liet  schijnt,  op  onze 
planeet  onbestaanbaar,  door  haar  worden  de  gewig- 
tigste  levensverschijnselen  tot  stand  gebragt. 

G.  J.  MULDER. 

VII. 

Di  gestionis  functio  tamdiu  inexplicabilis  nobis  erit , 
quamdiu  actionem  et  compositionem  chemicam  liqui¬ 
dorum  ,  quae  cum  alimentis  in  ventriculo  aliisque  tubi 
intestinalis  locis  miscentur,  ignoramus. 

VIII. 

Praecipuus  fons  caloris  animalis  ex  perpetua  mate¬ 
riae  organicae  mutatione  et  motu  hauriendus  est. 

IX. 

Physiologia  optimum  est  atque  unicum  medicinae 
vere  rationalis  fundamentum. 

Genus  humanum  ex  una  stirpe  natum  esse  contendo. 

XI. 

Materies  nigra,  quae  in  pulmonibus  et  trachea  saepe 
invenitur,  (fuligo  ut  dicitur  respirationis)  minime  est 
purum  carboneum. 


XII. 

Genus  humanum  simul  cum  animalibus  diluvialibus 
vixisse ,  nondum  observationibus  probari  potest. 

XIII. 

Medicorum  maxime  interest  regionis,  quam  incolant, 
geologiam  et  metereologiam  cognoscere. 

XIY. 

Cerebrum  dormit,  non  vero  medulla  spinalis. 

XY. 

Oleum  jecoris  Aselli,  uti  in  variis  morbis,  ita  eti¬ 
am  in  phthisi  maxime  commendari  meretur. 

XYI. 

Nisi  vermes  expellantur,  morbus  verminosus  certo 
dignosci  nequit. 

XYII. 

Chlorosis  est  morbus  sanguinis. 

XYIII. 

Ab  arsenici  usu  in  morbis  abstinendum  est,  quum 
hujus  metalli  ejusque  praeparatorum  proprietates  adeo 
infestae  sint  corpori  humano,  ut  ejus  usus  periculo 
non  vacet. 

XIX. 

Jodii  puri  administratio  longe  minus  commendari 
meretur,  quam  administratio  combinationum  hujus 
corporis. 


XX. 

Ingeniose  et  vere  scripsit  Montfalcon:  De  tous  les 
capitaux,  celui  dont  le  peuple  est  le  plus  prodigue 
c’est  la  santd. 

XXI. 

Nullum  certum  conceptionis  vel  incipientis  gravi¬ 
ditatis  signum. 


Recte  R.  Wagner :  Hat  sicli  einmal  die  Decidua 
gebildet ,  und  ist  das  Ei  in  den  Uterus  getreten ,  so 
ist  kein  fruchtbarer  Beiscblaf  mehr  mogjich  und  die 
in  solchen  Fiillen  angenommene  Ueberscliwangerung 
(superfoetatio)  ist  eine  physiologische  Unmoglichkeit , 
weslialb  die  Annahme  eines  solchen  Vorganges,  aus 
der  Geburtshiilfe  und  gerichtlichen  Medicin  zu  ver- 
bannen  ist 

XXIII. 

Syphilidis  origo  repetenda  esse  videtur ,  ex  magna 
morum  pravitate  plurium  populorum  antiquorum. 

XXIV. 

Recte  de  incremento  syphilidis  diminuendo,  monuit 
Olar.  Stromeijer:  „de  algemeene  maatregelen  moeten 
door  den  Staat  verordend  worden. 

Venditio  plurimorum  medicaminum  compositorum  , 
nisi  certe  de  utilitate  et  materiis  constituentibus  con¬ 
stet,  publica  auctoritate  est  prohibenda. 

XXVL 

Nisi  in  exploratione  chemico-forensi  venenum  aliqua 
quantitate  sit  detectum,  ad  intoxicationem  concludere 
non  licet;  vestigia  veneni  non  sunt  probanda. 

XXVII. 

Signa  physica  virginitatis  maxime  sunt  fallacia. 

XXVIII. 

In  arteriarum  ligatura  filum  rotundum  plano  est 
praeferendum. 

XXIX. 

Infanticidium  saepe  involuntarie,  matre  non  con¬ 
scia  perpetratur,  ideoque  maxime  est  excusandum. 

XXX. 

Microscopicae  investigationes  medico  aeque  neces¬ 
sariae  ac  stethoscopicae  explorationes. 

